tripathysagar/odia_wiki huggingface dataset:
ଓଡ଼ିଶାର ରାଜ୍ୟ କ୍ରୀଡ଼ା ଓ ଯୁବସେବା ବିଭାଗ ଏବଂ ଟାଟା ଷ୍ଟିଲ ଆଡଭେଞ୍ଚର ଫାଉଣ୍ଡେସନ ପକ୍ଷରୁ ବିଜୁ ପଟ୍ଟନାୟକଙ୍କ ଜନ୍ମ ଶତବାର୍ଷିକୀ ଅବସରରେ ୨୦୧୬ରେ ଯୁବକ ଯୁବତୀଙ୍କୁ ଦୁଃସାହସିକ କ୍ରୀଡ଼ା ପ୍ରତି ଆକୃଷ୍ଟ କରିବା ଲକ୍ଷ୍ୟରେ ବିଜୁ ପଟ୍ଟନାୟକ ହିମାଳୟ ପର୍ବତାରୋହଣ କାର୍ଯ୍ୟକ୍ରମ ଶୁଭାରମ୍ଭ କରାଯାଇଥିଲା । ଏହାକୁ ଯୁବସମାଜ ମଧ୍ୟରେ ଦୁଃସାହାସୀକତା, ଶୃଙ୍ଖଳା, ଦଳଗତ ମନୋଭାବ ଏବଂ ନେତୃତ୍ୱ ପଣିଆ ଜଗାଇବା ନିମିତ୍ତ ଆରମ୍ଭ କରାଯାଇଥିଲା । ସଂସ୍କରଣ ପ୍ରଥମ ସଂସ୍କରଣ ୨୦୧୬ରେ ହୋଇଥିବା ପ୍ରଥମ ପର୍ବତାରୋହଣ ଅବସରରେ ବଚେନ୍ଦ୍ରୀ ପାଲ  (ଏଭେରେଷ୍ଟ ଚଢିଥିବା ପ୍ରଥମ ଭାରତୀୟ ମହିଳା), ପ୍ରେମଲତା ଅଗରୱାଲ  (ସାତୋଟି ମହାଦେଶୀୟ ସର୍ବୋଚ୍ଚ ପର୍ବତ ଆରୋହଣ କରିଥିବା ପ୍ରଥମ ଭାରତୀୟ ମହିଳା ) ଏବଂ ଏଭେରେଷ୍ଟ ଅରୋହଣକାରୀ ରାଜେନ୍ଦ୍ର ସିଂହ ପାଲ ନେତୃତ୍ୱ ନେଇଥିଲେ  । ସେପ୍ଟେମ୍ବର ୨୦ରୁ ଅକ୍ଟୋବର ୫ ପର୍ଯ୍ୟନ୍ତ ଏହି କାର୍ଯ୍ୟକ୍ରମ ଚାଲୁଥିଲା । ଦ୍ୱିତୀୟ ସଂସ୍କରଣ ଦ୍ୱିତୀୟ ସଂସ୍କରଣଟି ୨୦୧୭ ମସିହା ୧୬ରୁ ୨୮ ସେପ୍ଟେମ୍ବର ମଧ୍ୟରେ ଅନୁଷ୍ଠିତ ହୋଇଥିଲା । ଏଥିରେ ପାଖାପାଖି ୨୦ ଲକ୍ଷ୍ୟ ଖର୍ଚ୍ଚ ହୋଇଥିଲା, ସମସ୍ତ ଖର୍ଚ୍ଚ ଭାର ଓଡ଼ିଶାର ରାଜ୍ୟ କ୍ରୀଡ଼ା ଓ ଯୁବସେବା ବିଭାଗ ବହନ କରିଥିଲେ । ୧୫ଜଣ ଏଥିରେ ଭାଗନେଇଥିଲେ । ମୋଟ ୧୫୭ ଜଣ ଏଥିନିମିତ୍ତ ଆବେଦନ କରିଥିଲେ । ପଦ୍ମଶ୍ରୀ ବଚେନ୍ଦ୍ରୀ ପାଲ, ପ୍ରଥମ ଭାରତୀୟ ମହିଳା ଏଭରେଷ୍ଟ ଆରୋହୀ ପଦ୍ମଶ୍ରୀ ପ୍ରେମଲତା ଅଗ୍ରୱାଲ ଓ ରାଜେନ୍ଦ୍ର ସିଂହ ପାଲ ପ୍ରମୁଖ ଗାଇଡ୍‍ ଦାୟିତ୍ୱ ତୁଲାଇଥିଲେ । ତୃତୀୟ ସଂସ୍କରଣ ତୃତୀୟ ବିଜୁ ପଟ୍ଟନାୟକ ହିମାଳୟ ପର୍ବତାରୋହଣ ୨୦୧୮ ମସିହା ସେପ୍ଟେମ୍ବର ୧୬ରୁ ୨୯ ପର୍ଯ୍ୟନ୍ତ ଅନୁଷ୍ଠିତ ହେବ । ଏଥିରେ ୧୫ଜଣ ପ୍ରତିଯୋଗୀ ଅଂଶଗ୍ରହଣ କରିବେ । ସେମାନଙ୍କ ମଧ୍ୟରେ ୧୦ଜଣ ପୁରୁଷ ଓ ୫ ଜଣ ମହିଳା ଅଛନ୍ତି । ପ୍ରତିଯୋଗୀମାନେ ଉତ୍ତରାଖଣ୍ଡର ରୁଦୁଗେରିଆରୁ ବାହାରି ୧୯,୧୦୦ ଫୁଟ୍‍ ଉଚ୍ଚ ଗଙ୍ଗୋତ୍ରୀ ପର୍ଯ୍ୟନ୍ତ ପର୍ବତାରୋହଣ କରିବେ । ଏଭରେଷ୍ଟ ଆରୋହୀ ଗଣେଶ ଚନ୍ଦ୍ର ଜେନାଙ୍କ ନେତୃତ୍ୱରେ ପ୍ରତିଯୋଗୀ ପର୍ବତାରୋହଣ କରିବେ । ଏହାଛଡ଼ା ଟାଟା ଷ୍ଟିଲ ଆଡ୍‍ଭେଞ୍ଚର ଫାଉଣ୍ଡେସନ ନିର୍ଦ୍ଦେଶକ ପଦ୍ମଶ୍ରୀ ବଚେନ୍ଦ୍ରୀ ପାଲ, ପ୍ରଥମ ଭାରତୀୟ ମହିଳା ଏଭରେଷ୍ଟ ଆରୋହୀ ପଦ୍ମଶ୍ରୀ ପ୍ରେମଲତା ଅଗ୍ରୱାଲ ଓ ରାଜେନ୍ଦ୍ର ସିଂହ ପାଲ ପ୍ରମୁଖ ଗାଇଡ୍‍ ଦାୟିତ୍ୱ ତୁଲାଇବେ । ଚଳିତବର୍ଷ ବିଜୁ ପଟ୍ଟନାୟକ ପର୍ବତାରୋହଣ ଲାଗି ମୋଟ ୧୪୪ ଜଣ ଆବେଦନ କରିଥିଲେ । କଳିଙ୍ଗ ଷ୍ଟାଡ଼ିୟମରେ ଗତ ଫେବୃଆରୀରେ ଟ୍ରାଏଲ୍‍ସ ଅନୁଷ୍ଠିତ ହୋଇଥିଲା । ଏଥିରୁ ୯୯ ଜଣଙ୍କୁ ୨ୟ ପର୍ଯ୍ୟାୟ ଶିବିର ଲାଗି ମନୋନୟନ କରା ଯାଇଥିଲା । ଦ୍ୱିତୀୟ ପର୍ଯ୍ୟାୟରେ ଫିଟ୍‍ନେସ ପରୀକ୍ଷା କରାଯାଇ ୩୦ ଜଣଙ୍କୁ ମନୋନୟନ କରାଯାଇ ଟାଟା ଷ୍ଟିଲ ଆଡ଼ଭେଞ୍ଚର ଫାଉଣ୍ଡେସନରେ ସ୍ୱତନ୍ତ୍ର ପ୍ରଶିକ୍ଷଣ ପ୍ରଦାନ କରାଯାଇଥିଲା । ସେଥିରୁ ୧୫ଜଣଙ୍କୁ ହିମାଳୟ ପର୍ବତାରୋହଣ ଲାଗି ମନୋନୟନ କରାଯାଇଛି । ପର୍ବତାରୋହୀଙ୍କୁ ୧୨ ସେପ୍ଟେମ୍ବର ୨୦୧୮ରେ କଳିଙ୍ଗ ଷ୍ଟାଡିୟମରେ କ୍ରୀଡ଼ା ଓ ଯୁବସେବା ମନ୍ତ୍ରୀ ଚନ୍ଦ୍ରସାରଥୀ ବେହେରା, ସଚିବ ବିଶାଳ ଦେବ ପତାକା ଦେଖାଇ ଶୁଭାରମ୍ଭ କରିବା ସହିତ ସଫଳତା କାମନା କରିଥିଲେ । ମନୋନୀତ ପ୍ରତିଯୋଗୀ: ଚିନ୍ମୟ ମହାରଣା, ଦେବଦତ୍ତ ସାମନ୍ତରାୟ, ଦାନପତି ବାଗ୍‍, ସୋମନାଥ ମୁଣ୍ଡାରୀ, ରାହୁଲ ପ୍ରଧାନ, ରାଜେନ୍ଦ୍ର ମାଝି, ଜୟନାରାୟଣ ମହାକୁଡ, ସନ୍ଥ ସରଣ ପ୍ରଧାନ, ଅନିମେଶ ସାହୁ, ଚନ୍ଦନ କୁମାର ପ୍ରଧାନ, ମୋନିକା ବେକ୍‍, ସସ୍ମିତା ସାହୁ, ସଂଘମିତ୍ରା ଦଳାଇ, ଲିପ୍ସାମୟୀ ଦୁବେ, କ୍ଷୀରୋଦିନୀ ବେହେରା । ଗଣେଶ ଚନ୍ଦ୍ର ଜେନା- ଟିମ୍‍ ଲିଡର ।
ଯଦୁନାଥ ସୂପକାର ଜଣେ ଭାରତୀୟ କଳାକାର ଓ ବସ୍ତ୍ର ଡିଜାଇନର ଥିଲେ । ତାଙ୍କର ଜନ୍ମ ସନ ୧୯୩୧ରେ ଭାରତୀୟ ରାଜ୍ୟ ଓଡ଼ିଶାର ସମ୍ବଲପୁରରେ ହୋଇଥିଲା ଓ ସେ ବାରାଣସୀର ହସ୍ତ‌ତନ୍ତ ଶିଳ୍ପର ବିକାଶ କରି ଲୋକପ୍ରିୟ ହୋଇଥିଲେ । ଓଡ଼ିଶା ଲଳିତ କଳା ଏକାଡେମୀ ପୁରସ୍କାର ଗ୍ରହୀତା ଥିଲେ ଓ ଅନେକ ଦେଶମାନଙ୍କରେ ତାଙ୍କର ସୃଷ୍ଟି ପ୍ରଦର୍ଶିତ ହୋଇଥିଲା । ଭାରତ ସରକାର ତାଙ୍କୁ ସନ ୧୯୮୫ରେ ପଦ୍ମଶ୍ରୀ ପୁରସ୍କାର ଦେଇ ସମ୍ମାନିତ କରିଥିଲେ । ତାଙ୍କର ପୁତ୍ର ଶ୍ରୀଭାଷ ଚନ୍ଦ୍ର ସୂପକାର ମଧ୍ୟ ଜଣେ ବସ୍ତ୍ର ଡିଜାଇନର ଓ ଜାତୀୟ ପୁରସ୍କାର ପାଇଛନ୍ତି ।
ଗ୍ରେଗୋରୀ ପାଞ୍ଜି ଅନୁସାରେ ୧ ଅପ୍ରେଲ ବର୍ଷର ୯୧ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୯୨ତମ  । ବର୍ଷ ଶେଷ ହେବା ପାଇଁ ଆଉ ୨୭୪ ଦିନ ବାକି ଅଛି ।
ହ୍ରୀତିକ ରୋ଼ଶନ ଜଣେ ହିନ୍ଦୀ ସିନେମା କଳାକାର । ସେ ୧୦ ଜାନୁୟାରୀ ୧୯୭୪ରେ ଜନ୍ମ ହେଇଥିଲେ ।  "କହୋନ ପ୍ୟାର ହେ"  ତାଙ୍କର ପ୍ରଥମ ସିନେମା ଥିଲା । ଏହା ପରେ ସେ କୋଇ ମିଲ ଗୟା,କ୍ରିସ, ଧୂମ୨, ଯୋଦ୍ଧା ଆକବର ,ମିଶନ କାଶ୍ମୀର, ଲକ୍ଷ୍ୟ,ଅଗ୍ନିପଥ, ଗୁଜାରିଶ, ଜିନ୍ଦେଗୀ ନା ମିଲେଗୀ ଦୁବାରାରା,କ୍ରିସ ୩ ଭଳି ପ୍ରମୁଖ ସିନେମାରେ ମୁଖ୍ୟ ଭୂମିକାରେ ଅଭିନୟ କରିଥିଲେ । ସେ ପ୍ରସିଦ୍ଧ ସିନେମା ନିର୍ଦ୍ଦେଶକ ରାକେଶ ରୋଶନଙ୍କ ପୁଅ । ହ୍ରୀତିକ୍‌ଙ୍କୁ ଗୀତ ଗାଇବାକୁ ଓ ଡାନ୍ସ କରିବାକୁ ବହୁତ ଭଲ ଲାଗେ ।
କାର୍ତ୍ତିକ ମାସର ଶୁକ୍ଳପକ୍ଷ ନବମୀ ଦିନଟିକୁ ଅଅଁଳା ନବମୀ ଭାବେ ପାଳନ କରାଯାଏ । ଏହି ଦିନ ଅଅଁଳା ଗଛକୁ ପୂଜା କରାଯାଏ । ଓଡ଼ିଶାର ଧର୍ମ ସଂସ୍କୃତିରେ ଅଅଁଳା ଗଛକୁ ଦେବୀ ରୂପେ ଗ୍ରହଣ କରାଯାଇଛି । ବିଶ୍ୱାସ କରାଯାଏ ଯେ ସରସ୍ୱତୀଙ୍କର ରଜୋଗୁଣରୁ ଅଅଁଳାର ସୃଷ୍ଟି । ଏହି ଦିନଠାରୁ ସତ୍ୟ ଯୁଗ ଆରମ୍ଭ ହେଇଥିବା ବିଶ୍ୱାସ କରାଯାଏ । କିମ୍ବଦନ୍ତୀ ଥରେ ଲକ୍ଷ୍ମୀ ଓ ଭଗବତୀ ହରିଙ୍କୁ କୌଣସି ଏକ ନୂତନ ଦ୍ରବ୍ୟ ଦେବାକୁ ଇଚ୍ଛାକଲେ । କ ଣ ଦେବେ ଭାବୁଥିବା ବେଳେ ଉଭୟଙ୍କ ଚକ୍ଷୁରୁ ଏକସଙ୍ଗେ ଲୁହ ଝରିଲା । ସେହି ଆନନ୍ଦାଶ୍ରୁ ଭୂମିରେ ପଡ଼ି ଅଅଁଳାଗଛ ସୃଷ୍ଟିହେଲା । ଅନ୍ୟ ଏକ କିମ୍ବଦନ୍ତୀ ଅନୁଯାୟୀ, ଦିନେ ଲକ୍ଷ୍ମୀ ଓ ପାର୍ବତୀ ଏକତ୍ର ବନସ୍ତରେ ନିଜନିଜ ପତିଙ୍କ ପାଇଁ ପୂଜାପାଠ କରିବାକୁ ମନ ବଳାଇଲେ । କିନ୍ତୁ ଅସୁବିଧା ଥିଲା ସ୍ୱାମୀଙ୍କର ପ୍ରିୟ ପୂଜା ସାମଗ୍ରୀ ସେମାନଙ୍କ ପାଖରେ ନ ଥିଲା । ଅର୍ଥାତ୍ ପାର୍ବତୀଙ୍କ ପାଖରେ ବେଲପତ୍ର କିମ୍ବା ଲକ୍ଷ୍ମୀଙ୍କ ପାଖରେ ତୁଳସୀ ନ ଥିଲା । ଦୁହେଁ ଭାବିବାକୁ ଲାଗିଲେ କିପରି ଏ ସମସ୍ୟାର ଆଶୁ ସମାଧାନ ହେବ । ଠିକ୍ ସେତିକିବେଳେ ନାରଦ ମୁନି ସେଠାରେ ପହଞ୍ଚି ସମସ୍ୟାଟି ଶୁଣି ଅଅଁଳା; ବିଲ୍ୱ ଓ ତୁଳସୀ ସମାହାର ବୋଲି ସେମାନଙ୍କୁ କହିବାରୁ, ସେ ଦୁହେଁ ଅଅଁଳାଗଛ ନିକଟରେ ପୂଜାକାର୍ଯ୍ୟ ସମାପନ କଲେ । ସେଇଥି ପାଇଁ ଅଅଁଳା ଶିବ ଓ ବିଷ୍ଣୁଙ୍କର ପ୍ରିୟବୃକ୍ଷ । ଓଡ଼ିଶାରେ ପୂଜାବିଧି ଅଅଁଳା ନବମୀରେ ଅଅଁଳା ଗଛ ତଳେ ବଟା ଅଅଁଳାରେ ଭଗବାନ୍‌ ବିଷ୍ଣୁଙ୍କର ପ୍ରତିମାକୁ ସ୍ନାନ କରାଯାଏ । ଓଡ଼ିଆ ପରମ୍ପରାରେ ଏହି ସ୍ନାନକାର୍ଯ୍ୟ ଅଅଁଳା ନବମୀରୁ କାର୍ତ୍ତିକ ମାସ ଶେଷ ପର୍ଯ୍ୟନ୍ତ ଚାଲେ । ହବିଷିଆଳୀମାନେ ଏହିଦିନ ଅଅଁଳାଗଛ ମୂଳରେ ହବିଷ୍ୟାନ୍ନ ରାନ୍ଧନ୍ତି ଓ ବୃକ୍ଷ ଚାରିପଟେ ପ୍ରଦକ୍ଷଣ କରିଥାନ୍ତି ।
ଜୟପୁର ଉତ୍ଥିତ ରାଜପଥ ଭାରତୀୟ ରାଜ୍ୟ ରାଜସ୍ଥାନର ରାଜଧାନୀ ସହର ଜଯପୁରଠାରେ ଅବସ୍ଥିତ । ସୁବିଧା ଏହି ରାସ୍ତା ଫଳରେ ରାଜଧାନୀ ଜଯପୁରର ବ୍ୟସ୍ତ ବହୁଳ ଜକୋବ ରୋଡ , ରାଜଭବନ , ସିଭିଲ ଲାଇନ , ଶାଡୋଳା ଅଞ୍ଚଳର ଭିଡକୁ ନିଯନ୍ତ୍ରିତ କରି ହେବାସହ ଯାତାୟତ ସମୟରେ ବହୁ ଉନ୍ନତି ଘଟିବ । ରାସ୍ତାର ସଂପ୍ରସାରଣ ବର୍ତ୍ତମାନ ଏହି ଦୁଇ ଲେନ ବିଶିଷ୍ଟ ରାସ୍ତା ମାତ୍ର 2.95 କିଲୋମିଟର ଦୀର୍ଘତାର ହେଇଥିଲେ ମଧ୍ୟ ଏହା ଜଯପୁର ସହରର ଅତ୍ୟନ୍ତ ବ୍ୟସ୍ତ ସହର ରାସ୍ତା ପାଇଁ ଖୁବ ଉପଯୋଗୀ ସାବ୍ୟସ୍ତ ହୋଇଛି । ତେଣୁ ସରକାର ଏହାର ପରିବର୍ଦ୍ଧନ ପାଇଁ ଯୋଜନା ଚୁଡାନ୍ତ କରିଛନ୍ତି । ଏହାକୁ ଆଜମର ଆଡେ ଯାଉଥିବା ରାସ୍ତା ଆଡେ ମଧ୍ୟ ପରିବର୍ଦ୍ଧନ କରି 22 ନବର ଗୋଦାମ ଆଡେ ନେବାର ଯୋଜନା କରାଯାଇଛି ।
ବାହୁଳା , ଭାରତୀୟ ରାଜ୍ୟ ପଶ୍ଚିମ ବଙ୍ଗର ଦିନାଜପୁର ସବ୍ଡିଭିଜନ ଅନ୍ତର୍ଗତ ଅଣ୍ଡାଳ ଥାନା ଅଞ୍ଚଳରେ ଥିବା ଏକ ଗ୍ରାମ । ଭୌଗୋଳିକ ଅବସ୍ଥିତି ବହୁଳାର ଭୌଗୋଳିକ ଅବସ୍ଥିତି 23 39 27  87 11 46  . ଆଶଂସୋଲ ଓ ଦୁର୍ଗାପୁର ଅଞ୍ଚଳରେ 2ଟି ବିଶାଳ ନଦୀ ସାମନ୍ତରାଳ ଭାବରେ ପ୍ରବାହିତ । ଦୁଇ ନଦୀ ମଧ୍ୟରେ ହାରାହାରି ଦୁରତ୍ୱ 30 କିଲୋମିଟର ରହିଥାଏ । ଏହି ଅଞ୍ଚଳଟି ଆବହମାନ କାଳରୁ ଘଞ୍ଚ ଅରଣ୍ୟରେ ପରିୟପୂର୍ଣ ରହିଛି । ଏଠାରେ ଡକାଯତମାନେ ଟଙ୍କାରା ଆଧିପତ୍ୟ ବିସ୍ତାର କରିଥାନ୍ତି । ଏହି ଅଞ୍ଚଳରେ କୋଇଲା ଥିବାର ଅବସ୍କୃତ ହେଲା ପରେ ଏହି ଅଞ୍ଚଳରେ ଶିଳ୍ପାୟନ କାର୍ଯ୍ୟ ଆରଭ ହେଇଥିଲା ଓ ଫଳତଃ ଅନେକ ଜଙ୍ଗଲ ସଫା କରାଯାଇ ଶିଳ୍ପାନୁଷ୍ଠାନ ମାନ ଗଢ଼ି ଉଠିଥିଲା . ସେମିଲିଗୁଡାର ଜନସଂଖ୍ୟା 2011 ଜନଗଣନାରେ 16,264 ରହିଥିଲା । ଏହା ମଧ୍ୟରୁ ପୁରୁଷ ସଂଖ୍ୟା 55% ହେଇଥିବା ସମୟରେ ମହିଳା ସଂଖ୍ୟା 45% ଥିଲା । ଏଠାକାର ସାକ୍ଷ୍ୟରତା ହାର 58% ଥିଲା ଯାହା ଜାତୀୟର ହାର59.5%ଠାରୁ କମ । ଏଠାରେ 6 ବର୍ଷରୁ କମ ସଂଖ୍ୟା 13.% ରହିଥିଲା । ଶକ୍ତି ପିଠ ଏହା ପୁରାଣ ବରଣିତ 51ଟି ଶକ୍ତି ପୀଠ ମଧ୍ୟରୁ ଅନ୍ୟତମ । ଅର୍ଥନୈତିକ ସ୍ଥିତି ଏହି ଅଞ୍ଚଳରେ କୋଇଲା ଖଣି ଥିବାରୁ ତାହା ସ୍ଥାନୀୟ ଆଦିବାସୀ ବକ ଜୀବିକା ପାଇଁ ମୁଖ୍ୟ ଅବଦାନ ଦେଇଥାଏ । ଏହା ସହ କିଛି ଇଂଜିନିଯରିଂ କାର୍ମଶାଳା ମଧ୍ୟ ରହିଛି । . ଶିକ୍ଷା ବାହୁଳାରେ ପ୍ରାଥମିକ ଓ ଉଛ ମାଧ୍ଯମିକ ସ୍ତରର ହାଇ ସ୍କୁଲ ରହିଛି ।
ବେଲ୍ଲି ଲଳିତା  ୨୯ ଅପ୍ରେଲ ୧୯୭୪   ୨୬ ମଇ ୧୯୯୯  ଜଣେ ଭାରତୀୟ ଲୋକଗୀତ ଗାୟିକା ଏବଂ ତେଲେଙ୍ଗାନା କଳା ସମିତିର ପ୍ରତିଷ୍ଠାତା ଥିଲେ । ୧୯୯୯ ମସିହାରେ ତାଙ୍କୁ ହତ୍ୟା କରାଯାଇଥିଲା । ଜୀବିନୀ ୧୯୭୪ ମସିହାର ଅପ୍ରେଲ ୨୯ ତାରିଖରେ ଆନ୍ଧ୍ର ପ୍ରଦେଶର  (ବର୍ତ୍ତମାନ ତେଲେଙ୍ଗାନା) ନାଲୋଗଣ୍ଡା ଜିଲ୍ଲର ଆତ୍ମାକୁର ମଣ୍ଡଳୀ ଅନ୍ତର୍ଗତ ନାଞ୍ଚରପେଟଠାରେ ଏକ ତେଲୁଗୁ ଭାଷାଭାଷୀ କୁରୁମା ପରିବାରରେ ଜନ୍ମଗ୍ରହଣ କରିଥିଲେ ବେଲ୍ଲି  । ୧୯୯୦ ଦଶକର ଶେଷ ଭାଗରେ ସେ ତେଲେଙ୍ଗାନା ରାଜ୍ୟ ଗଠନର ଜଣେ ପ୍ରମୁଖ କାର୍ଯ୍ୟକର୍ତ୍ତା ଥିଲେ । ତାଙ୍କ ବାପା ଓଗ୍ଗୁ କଥା ଗାୟକ ଥିଲେ । ମୃତ୍ୟୁ ୧୯୯୯ ମସିହାରେ ତାଙ୍କୁ ଅପହରଣ କରାଯାଇ ଆକ୍ରମଣ କରାଯାଇଥିଲା ଏବଂ ଏକ କୁରାଢ଼ୀଦ୍ୱାରା ତାଙ୍କ ଶରୀରକୁ ୧୭ ଖଣ୍ଡ କରି ହତ୍ୟା କରାଯାଇଥିଲା । ହତ୍ୟାପରେ ତାଙ୍କ ହତ୍ୟାକାରୀମାନେ ତାଙ୍କର ଖଣ୍ଡବିଖଣ୍ଡିତ ଶରୀରକୁ ଚୌତୁପୌଲ ପୋଲିସ୍ ଷ୍ଟେସନ୍ ସାମ୍ନାରେ ଫିଙ୍ଗି ଦେଇଥିଲେ । ପ୍ରଥମେ ତେଲୁଗୁ ଦେଶମ୍ ପାର୍ଟିର ସରକାରରେ ଥିବା ଗୃହ ମନ୍ତ୍ରୀଙ୍କ ଉପରେ ତାଙ୍କ ହତ୍ୟାର ଆରୋପ ଲାଗିଥିଲା, ମାତ୍ର ପରେ ନକ୍ସଲ ନେତା ମହମ୍ମଦ ନୟୀମଉଦ୍ଦିନ ଏହି ହତ୍ୟାରେ ଦୋଷୀ ସାବ୍ୟସ୍ତ ହୋଇଥିଲେ । ତାଙ୍କର ତିନିଜଣ ଭାଇଙ୍କର ହତ୍ୟା କରାଯାଇଥିଲା ଏବଂ ବଞ୍ଚିଯାଇଥିବା ଅନ୍ୟ ଜନେ ଭାଇ କ୍ରିଷ୍ଣା ୨୦୦୦ ମସିହାରୁ ୨୦୧୭ ପର୍ଯ୍ୟନ୍ତ ଲୁଚି ରହିଥିଲେ ।
ଭିସମୋଡେଗିବ  (ଇଂରାଜୀ ଭାଷାରେ ), ଏରିଭେଜ୍ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ବାସାଲ ସେଲ କର୍କଟ  (ବିସିସି) ରୋଗରର ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ସେହିମାନଙ୍କ ପାଇଁ ବ୍ୟବହୃତ ହୁଏ ଯେଉଁମାନଙ୍କଠାରେ କର୍କଟ ବ୍ୟାପିଛି କିମ୍ବା ପୁନରାବୃତ୍ତି ହୋଇଛି ଏବଂ ଅନ୍ୟ ପଦ୍ଧତି ଦ୍ୱରା ଚିକିତ୍ସା ସମ୍ଭବ ନୁହେଁ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କେଶ ଝଡ଼ିବା, ଥକାପଣ, ଅଇ, ଏବଂ ସାମୟିକ ମାଂସପେଶୀ ସଂକୋଚନ ବା ସ୍ପାଜ୍ମ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଉଭୟ ପୁରୁଷ ଏବଂ ମହିଳାଙ୍କ ପାଇଁ ପ୍ରଭାବଶାଳୀ ଜନ୍ମ ନିୟନ୍ତ୍ରଣ ସୁପାରିଶ କରାଯାଏ । ଏହା ଏକ ହେଜ‌ହୋଗ ପଥ ପ୍ରତିରୋଧକ । ୨୦୧୨ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୩ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଭିସମୋଡେଗିବ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହା ପିଛା ମାସକୁ ପ୍ରାୟ ୧୨,୩୦୦ ଡଲାର ଖର୍ଚ୍ଚ ହୋଇଥାଏ ଏବଂ ଏହା କେବଳ ବିଶେଷ ଫର୍ମାସି ମାଧ୍ୟମରେ ଉପଲବ୍ଧ । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୬,୩୦୦ ପାଉଣ୍ଡ ।
କୁମାର ହସନ  ୨ ଫେବୃଆରୀ ୧୯୬୦   ୫ ଅଗଷ୍ଟ ୨୦୨୩  ଜଣେ ଓଡ଼ିଆ-ଭାଷୀ ସାମ୍ବାଦିକ, କବି, ଅନୁବାଦକ ଥିଲେ । ତାଙ୍କର ଜଣାଶୁଣା ରଚନାବଳୀ ମଧ୍ୟରେ ଡୁମା: ଓଡ଼ିଆର ନିର୍ବାଚିତ ଆଦିବାସୀ କାହାଣୀ, ଇତି, ତୁମର ମୁଁ: କୁମାର ହସନଙ୍କର ପ୍ରେମ କବିତା, ନିସିଦ୍ଧ କଥା, ସମ୍ବଲପୁରୀ ଲୋକସାହିତ୍ୟ: ୧୯୮୩ , ସମ୍ବଲପୁରର ସ୍ୱାଧୀନତା ସଂଗ୍ରାମ ଓ ଶ୍ରେଷ୍ଠ ଓଡ଼ିଆ କାହାନୀୟାଁ  (ହିନ୍ଦୀ ଅନୁବାଦ) ଆଦି ଅନ୍ୟତମ  । ଚିକିତ୍ସାଧୀନ ଭାବେ ୨୦୨୩ ମସିହା ଅଗଷ୍ଟ ୫ ତାରିଖରେ ସମ୍ବଲପୁରରେ ତାଙ୍କର ୬୩ ବର୍ଷ ବୟସରେ ଦେହାନ୍ତ ହୋଇଥିଲା । ଜୀବନୀ କୁମାର ହସନ ୧୯୬୦ ଫେବୃଆରୀ ୨ ତାରିଖ ଦିନ ସମ୍ବଲପୁରରେ ଜନ୍ମଗ୍ରହଣ କରିଥିଲେ । ହିରାକୁଦ ନିକଟସ୍ଥ ବର୍ତ୍ତମାନର ଝାରସୁଗୁଡ଼ା ଜିଲ୍ଲାର ବିଚ୍ଛେଦଗଡ଼ଠାରେ ତାଙ୍କର ବାଲ୍ୟକାଳ ବିତିଥିଲା । ପରିବାର କୁମାର ହସନଙ୍କ ପିତା ମୌଲାନା ମୁସ୍ତକିମ ଖାନ ଗୌନ୍ତିଆ ଜଣେ ଗାୟକ, ବାଦକ ଓ ଜ୍ୟୋତିଷ ଥିଲେ । ତାଙ୍କ ମା ଜୁବେଦାବାଈ ଜଣେ ଗୃହିଣୀ ଥିଲେ । ସେ ବିଲକିସ ଜାହାଁବେଗମଙ୍କୁ ବିବାହ କରିଥିଲେ । ବିଲକିସ ଜାହାଁବେଗମ ୨୦୨୧ ମସିହାରେ ଦେହାନ୍ତ ହୋଇଥିଲା । ତାଙ୍କର ୩ ପୁଅ ସାଦିକ ହସନ, ସମୀର ହସନ ଓ ଫିରୋଜ ହସନ ଏବଂ ୩ ଝିଅ ସୀମା ସବନମ, ସବାନା ବେଗମ ଓ ନିଲୋଫର ବେଗମ ଅଛନ୍ତି । ତାଙ୍କର ଦୁଇ ଜ୍ୱାଇଁ ମୁଜିମୁଦ୍ଦିନ ଖାନ ଓ ଅନୱର ଖାନ ଏବଂ ୨ ନାତି ଅଛନ୍ତି । ଦୀର୍ଘ ଦିନ ଧରି ଶଯ୍ୟାଶାୟୀ ହୋଇ ୨୦୨୩ ମସିହା ଅଗଷ୍ଟ ୫ ତାରିଖରେ ସମ୍ବଲପୁରସ୍ଥିତ ଏକ ଘରୋଇ ଡାକ୍ତରଖାନାରେ ତାଙ୍କର ୬୩ ବର୍ଷ ବୟସରେ ଦେହାନ୍ତ ହୋଇଥିଲା । ରଚନାବଳୀ ସମ୍ପାଦନା କୁମାର ହସନ ବିଭିନ୍ନ ପତ୍ରପତ୍ରିକାର ସମ୍ପାଦନା କରିଛନ୍ତି ।
ମଙ୍ଗୁ ଖିଲ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ କଂଗ୍ରେସର ପ୍ରାର୍ଥୀ ଭାବରେ ଚିତ୍ରକୋଣ୍ଡା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୫୫,୫୫୦ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ଡମ୍ବରୁ ଶିଶାଙ୍କୁ ୯,୧୫୯ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ମୁଲାନ୍ନା  ( /)ଭାରତୀୟ ରାଜ୍ୟ ହରିୟଣାର ଅମ୍ବାଲାଠାରେ ପଞ୍ଜାବର ସୀମା ନିକଟରେ ଅବସ୍ଥିତ ଏକ ଗ୍ରାମ  । ଏହା ରାଜ୍ୟ ରାଜଧାନୀ ଚଣ୍ଡିଗଡର ନିକଟରେ ରହିଛି । ଏହା ମଧ୍ୟ ଏକ ବିଧାନ ସଭା ନିର୍ବାଚନ ମଣ୍ଡଳୀ ଓ ଏଠାରେ ମହର୍ଷି ମାର୍କଣ୍ଡେଶ୍ୱରଙ୍କ ବିଶ୍ୱବିଦ୍ୟାଳୟ ରହିଛି ।
ଡାଇନୋସର ଗୁଡ଼ିକ ହେଉଛନ୍ତି ଡାଇନୋସୋରିଆ ର ଏକ ବିବିଧ ପ୍ରାଣୀ ପ୍ରଜାତି । ସେମାନେ ପ୍ରଥମେ ଟ୍ରାଇଆସିକ   ଯୁଗରେ ଦେଖାଯାଉଥିଲେ , ପାଖାପାଖି ୨୩୦ ନିୟୁତ ବର୍ଷ ପୂର୍ବେ । ଜୁରାସିକ ଯୁଗର ଆରମ୍ଭରୁ  (୨୦୦ ନିୟୁତ ବର୍ଷ ପୂର୍ବେ), କ୍ରେଟାସିଅସ ଯୁଗର ଶେଷ ପର୍ଯ୍ୟନ୍ତ  (୬୫.୫ ନିୟୁତ ବର୍ଷ ପୂର୍ବେ) ସେମାନେ ସବୁଠାରୁ ପ୍ରଭାବଶାଳି ସ୍ଥଳଚର ଥିଲେ  । - ଯୋଗୁଁ ମେସୋଜୋଇକ ଯୁଗର ଶେଷ ବେଳକୁ ଅଧିକାଂଶ ଅଧିକାଂଶ ଡାଇନୋସର ପ୍ରଜାତି ବିଲୁପ୍ତ ହୋଇସାରିଥିଲେ । ଜୀବାଶ୍ମ ରେକଡ଼ ଅନୁଧ୍ୟାନରୁ ଜଣାଯାଏ ଯେ, ପକ୍ଷୀମାନଙ୍କର ଉଦ୍ଭବ ଜୁରାସିକ ଯୁଗରେ ଥେରୋପୋଡ଼   ଡାଇନୋସରମାନଙ୍କଠାରୁ ହୋଇଥିଲା ଏବଂ ଆଧୁନିକ ଶ୍ରେଣୀବଭାଗ ବ୍ୟବସ୍ଥାରେ ସେମାନଙ୍କୁ ଡାଇନୋସରମାନଙ୍କ ଏକ ଉପ-ବିଭାଗର ମାନ୍ୟତା ଦିଆଯାଇଥାଏ । କିଛି ପକ୍ଷୀ ୬୫ ନିୟୁତ ବର୍ଷ ପୂର୍ବେ ହୋଇଥିବା ଏହି ବିଲୁପ୍ତ ପ୍ରକ୍ରିୟାରୁ ବର୍ତ୍ତି ଯାଇଥିଲେ ଓ ସେମାନଙ୍କ ବଂଶଧରମାନେ ଡାଇନୋସରଙ୍କ ପିଢୀକୁ ଆଜି ପର୍ଯ୍ୟନ୍ତ ନେଇ ଆସିଛନ୍ତି । ଯଦିଓ ଡାଇନୋସର ଶବ୍ଦର ଅର୍ଥ  "ଭୟଙ୍କର ଝିଟିପିଟି"    , ପ୍ରକୃତରେ ଏହା ଏକ ଝିଟିପିଟି ପ୍ରଜାତିର ଜୀବ ନୁହେଁ । ଏମାନେ ସରୀସୃପମାନଙ୍କର ଅନ୍ୟ ଏକ ପ୍ରଜାତି ଅଟନ୍ତି । ନାମକରଣ ୧୮୪୨ରେ ଡାଇନୋସୁରିଆ ର ପ୍ରଥମେ ନାମକରଣ କରିଥିଲେ ଜୀବାଶ୍ମ ବିଜ୍ଞାନୀ   ସାର ରିଚାର୍ଡ଼ ଓୱେନ  । ଏହାକୁ ସେ ସଉରିଆନ ସରୀସୃପମାନଙ୍କର ଅଲଗା ପ୍ରଜାତିକୁ ବା ଉପ-ବିଭାଗକୁ ସୁଚେଇବା ପାଇଁ ବ୍ୟବହାର କରୁଥିଲେ, ଯାହାକି ପରେ ଇଂଲଣ୍ଡ ଓ ସାରା ବିଶ୍ୱରେ ମାନ୍ୟତା ଲାଭ କରିଥିଲା । ଏହି ଶବ୍ଦଟି ପ୍ରାଚୀନ ଗ୍ରୀକ ଶବ୍ଦ   ,ମାନେ  " ,"   " ,"  କିମ୍ବା  " "  ଓ   ,ମାନେ  " "  କିମ୍ବା  " "  ଆସିଅଛି । ସାଧାରଣତଃ ଏହି ନାମକରଣ ପଞ୍ଝା , ଦାନ୍ତ ଇତ୍ୟାଦିକୁ ଆଖି ଆଗରେ ରଖି କରାଯାଉଥିଲେହେଁ, ଓୱେନ ଏହାକୁ ତାର ଆକାର ଓ ବିଶାଳତା ଅନୁସାରେ କରିଥିଲେ । ସଂଜ୍ଞା ବିବର୍ତ୍ତନର ଇତିହାସ ଶ୍ରେଣୀ ବିଭାଗ ବିଲୁପ୍ତ ଅଧିକ ଦେଖନ୍ତୁ ଆଧାର ଅଧିକ ପଢନ୍ତୁ , .  (1986). 0-688-04287-2. , .  (2007). : , - - . : . 978-0-375-82419-7. , .  (2000). : .  ' . 0-312-26226-4. , .  (2002). 0-8018-6763-0. , &  (1997).  " " . : , & . 17, 2012. 1-55670-596-4  ( : ) ବାହାର ତଥ୍ୟ .  .  ' , . : '  & : , . 2005-03-23 .  ( . ) - . ,.   . , .  ( . ) .  ' , . 2011. , 21, 2009 . 2008-02-25 . , . 2007-02-20 .  ( . ) , . - 2008-01-25 .  ( . ) , . !
ଆନ୍ଥ୍ରାକ୍ସ ରୋଗ ବ୍ୟାସିଲସ୍ ଅନନ୍ଥ୍ରାସିସ୍   ନାମକ ଏକ ଜୀବାଣୁଦ୍ୱାରା ହୁଏ । ଏହି ରୋଗର ଚାରି ରୁପର ଉପସ୍ଥାପନା ଅଛି: ଚର୍ମ, ପ୍ରଶ୍ୱାସ, ଅନ୍ତନଳୀ ଓ ଇଞ୍ଜେକସନ୍ । ସଂକ୍ରମଣ ସଂସ୍ପର୍ଶରେ ଆସିବାର ଏକ ଦିନରୁ ୨ମାସ ଭିତରେ ଲକ୍ଷଣ ପ୍ରକାଶ ପାଏ । ଚର୍ମ ସଂକ୍ରମଣ ଗୋଟିଏ ଛୋଟ ଫୋଟକା ଆକାରରେ ବାହାରେ ଯାହାର ଚାରିପଟ ଫୁଲି କଷ୍ଟବିହୀନ ଘାଆ ହୋଇଯାଏ ଓ ତାହାର କେନ୍ଦ୍ରଟି କଳା ଦେଖାଯାଏ । ପ୍ରଶ୍ୱାସ ଲକ୍ଷଣରେ ଜ୍ୱର, ଛାତି ଯନ୍ତ୍ରଣା ଓ ଛୋଟ ଶ୍ୱାସ କ୍ରିୟା ହୁଏ । ଅନ୍ତନଳୀ ରୁପରେ ଅଇ, ବାନ୍ତି, ତରଳ ଝାଡ଼ା ଓ ପେଟ ଯନ୍ତ୍ରଣା ହୁଏ । ଇଞ୍ଜେକସନ୍ ରୁପରେ ଶୀରାଭ୍ୟନ୍ତର ଇଞ୍ଜେକସନ ନେବା ସ୍ଥାନରେ ଜ୍ୱର ଓ ପୂଜ ଘାଆ ହୁଏ । ସଂକ୍ରମିତ ପଶୁ ଉତ୍ପାଦରେ ଥିବା ଜୀବାଣୁମାନଙ୍କର ସ୍ପୋର ସଂସ୍ପର୍ଶରେ ଆସିଲେ ଆନ୍ଥ୍ରାକ୍ସ ରୋଗ ହୁଏ । ଶ୍ୱାସକ୍ରିୟା, ଖାଦ୍ୟ ଓ ଖଣ୍ଡିଆ ଚର୍ମ ମାଧ୍ୟମରେ ସଂକ୍ରମଣ ସାଧିତ ହୁଏ । ମଣିଷଠାରୁ ମଣିଷ ସଂକ୍ରମିତ ହୁଏ ନାହିଁ । ପଶୁଙ୍କର କାମ କରୁଥିବା ଲୋକ ବା ପଶୁ ଉତ୍ପାଦ ସମ୍ଭାଳିବା ଲୋକ, ପୋଷ୍ଟ ଅଫିସ୍‌ର କର୍ମଚାରୀ ଓ ମିଲିଟାରୀ ଲୋକଙ୍କର ଏହି ରୋଗ ସଙ୍କଟ ଅଧକ ରହେ । ରକ୍ତରେ ଆଣ୍ଟିବଡି ବା ଟକ୍ସିନ ଥିଲେ ଅଥବା ସଂକ୍ରମିତ ସ୍ଥାନରୁ ସାମ୍ପଲ୍ ନେଇ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ଅଧିକ ସଙ୍କଟ ଥିବା ଲୋକଙ୍କୁ ଆନ୍ଥ୍ରାକ୍ସ ଟିକା ନେବାକୁ ସୁପାରିସ କରାଯାଏ । ସଂକ୍ରମଣ ଇତିହାସ ଥିବା ସ୍ଥାନର ପଶୁମାନଙ୍କୁ ଟିକା ଦେବାକୁ ସୁପାରିସ୍ କରାଯାଏ । ସଂସ୍ପର୍ଶରେ ଆସିବା ପରେ ଦୁଇ ମାସ ଧରି ଡକ୍ସିସାଇକ୍ଲିନ ବା ସିପ୍ରୋଫ୍ଲୋକ୍ସାସିନ ଭଳି ଆଣ୍ଟିବାୟୋଟିକ୍ ନେଲେ ରୋଗ ପ୍ରତିରଧ ହୋଇଯାଏ । ସଂକ୍ରମଣ ହୋଇଗଲେ ଆଣ୍ଟିବାୟୋଟିକ୍ ଓ ଆଣ୍ଟିଟକ୍ସିନ ଦେଇ ଚିକିତ୍ସା କରାଯାଏ । ସଂକ୍ରମଣର ପ୍ରକାର ଉପରେ ଆଣ୍ଟିବାୟୋଟିକର ପ୍ରକାର ଓ ସଂଖ୍ୟା ନିର୍ଭର କରେ । ବ୍ୟାପକ ସଂକ୍ରମଣ ହେଲେ ଆଣ୍ଟିଟକ୍ସିନ ଦିଆଯାଏ । ଆଫ୍ରିକା ତ‌ଥା ମଧ୍ୟ ଓ ଦକ୍ଷିଣ ଏସିଆରେ ଆନ୍ଥ୍ରାକ୍ସ ଏକ ସାଧାରଣ ରୋଗ । ଏହା ନିୟମିତ ଭାବରେ ଦକ୍ଷିଣ ୟୁରୋପରେ ଦେଖାଯାଏ କିନ୍ତୁ ଉତ୍ତର ୟୁରୋପ ଓ ଉତ୍ତର ଆମେରିକାରେ ଏତେ ସାଧାରଣ ନୁହେଁ । ପୃଥିବୀରେ ପ୍ରତି ବର୍ଷ ପ୍ରାୟ ୨,୦୦୦ ଲୋକଙ୍କୁ ଏହି ରୋଗ ହେଉଥିଲେ ମଧ୍ୟ ଯୁକ୍ତରାଷ୍ଟ୍ର ଆମେରିକାରେ କେବଳ ୨ ଜଣଙ୍କୁ ହୁଏ । ସମୁଦାୟ ସଂକ୍ରମଣର ୯୫% କେବଳ ଚର୍ମ ସଂକ୍ରମଣ ହୁଏ । ଅଣଚିକିତ୍ସିତ ଲୋକଙ୍କ ମଧ୍ୟରୁ ମୃତ୍ୟୁ ସଙ୍କଟ ୨୪% ଲୋକଙ୍କୁ ହୁଏ । ଅନ୍ତନଳୀ ସଂକ୍ରମଣ ହେଲେ ମୃତ୍ୟୁ ସଙ୍କଟ ୨୫ରୁ ୭୫% ରହେ ଓ ପ୍ରଶ୍ୱାସ ସଂକ୍ରମଣରେ ୨୫ରୁ ୭୫% ଏହି ସଙ୍କଟ ରହେ । ବିଂଶ ଶତାବ୍ଦୀ ପର୍ଯ୍ୟନ୍ତ ପ୍ରତି ବର୍ଷ ଏହି ରୋଗରେ ଲକ୍ଷ ଲକ୍ଷ ଲୋକ ଅନ୍ୟାନ୍ୟ ପଶୁ ମୃତ୍ୟୁ ବରଣ କରୁଥିଲେ । ଅନେକ ଦେଶମାନଙ୍କରେ ଆନ୍ଥ୍ରାକ୍ସକୁ ଅସ୍ତ୍ର ଭାବରେ ପ୍ରସ୍ତୁତ କରି ରଖାଯାଇଛି । ତୃଣଭୋଜୀ ପ୍ରାଣୀ ଚରିଲା ବେଳେ ଜୀବାଣୁ ସ୍ପୋର ଖାଇଲେ ବା ପ୍ରଶ୍ୱାସରେ ଦେହକୁ ଗଲେ ସଂକ୍ରମଣ ହୁଏ । ମାଂସାସୀ ପ୍ରାଣୀ ସଂକ୍ରମିତ ପଶୁକୁ ଖାଇଲେ ସଂକ୍ରମିତ ହୋଇ ରୋଗ ହୁଏ ।
ଲାଟିନ ଭାଷା  (; :   : { }:  ; - ) ଏକ ଇଟାଲୀୟ ଭାଷା , ପ୍ରକୃତରେ ଏହା  'ଲାଟିଅମ'  ଓ  'ପ୍ରାଚୀନ ରୋମ' ରେ କୁହାଯାଏ । ଏହା ଅନ୍ୟ ଇଉରୋପୀୟ ଭାଷା ଭଳି , ପ୍ରାଚୀନ  'ପ୍ରାକ-ଭାରତୀୟ-ଇଉରୋପୀୟ'  ଭାଷାରୁ ଉଦ୍ଭବ । ଏହାର ଉତ୍ପତି ଇଟାଲୀୟ ପେନିସୁଲାଠାରେ ହୋଇଥିଲା । ଯଦିଓ ଏହା ଏକ ମୃତ ଭାଷା , ଆଜିବି ବହୁତ ଛାତ୍ର , ଭାଷାବିତ ଓ ଖ୍ରୀଷ୍ଟିୟାନ ପାଦ୍ରୀ ଏହାକୁ ସୁନ୍ଦର ଭାବେ କହିପାରନ୍ତି । ଏବେବି ବହୁତ ବିଦ୍ୟାଳୟ ଓ ଉଚ୍ଚ-ବିଦ୍ୟାଳୟରେ ଏହାକୁ ପଢାଯାଏ । ଲାଟିନ ଭାଷାକୁ ନୂଆ ଶବ୍ଦ ସୃଷ୍ଟି ପାଇଁ ବ୍ୟବହାର କରାଯାଏ । ଲାଟିନ ବ୍ୟତୀତ ଅନ୍ୟ ଇଟାଲୀୟ ପରିବାରର ଭାଷା ସବୁ ଊହ୍ୟ ହୋଇଗଲେଣି ।
ନନ୍ଦନକାନନ ଏକ ମାସିକ ଓଡ଼ିଆ ଶିଶୁ ପତ୍ରିକା । ଏହା ସରଳା ପତ୍ରୀଙ୍କ ସମ୍ପାଦନାରେ ଓଡ଼ିଶାର ଭୁବନେଶ୍ୱରରୁ ପ୍ରକାଶିତ ହୋଇଥାଏ ।
ଇନ୍ଦୁପ୍ରକାଶ ୧୮୦୦ ଦଶକର ଶେଷ ଭାଗ ତଥା ୧୯୦୦ ଦଶକର ପ୍ରାରମ୍ଭିକ ସମୟରେ ବମ୍ବେରୁ ପ୍ରକାଶିତ ଏକ ଆଙ୍ଗ୍ଲୋ - ମରାଠୀ ସାମୟିକ ପତ୍ରିକା ଥିଲା । ଏହି ପତ୍ରିକା ୧୮୬୨ ମସିହାରେ ବିଷ୍ଣୁ ପର୍ଶୁରାମ ପଣ୍ଡିତଙ୍କଦ୍ୱାରା ପ୍ରତିଷ୍ଠିତ ହୋଇଥିଲା । ଏହା ଏକ ସାପ୍ତାହିକ, ଦ୍ୱିଭାଷୀ ତଥା ସାମୟିକ ପତ୍ରିକା ଭାବରେ ପ୍ରକାଶିତ ହୋଇଥିଲା ଏବଂ ଏଥିରେ ଭାରତୀୟ ସ୍ୱାଧୀନତା ଆନ୍ଦୋଳନ ତଥା ବ୍ରିଟିଶ ଉପନିବେଶ ନିୟମକୁ ସମାଲୋଚନା କରୁଥିବା ବିଷୟ ଗୁଡ଼ିକ ରହିଥିଲା । ପରେ ଏହାକୁ  'ଲୋକମାନ୍ୟ' ରେ ମିଶ୍ରଣ କରାଯାଇଥିଲା । ଇନ୍ଦୁପ୍ରକାଶର ସଫଳତାରେ ଜଡିତ ଥିବା ବ୍ୟକ୍ତିତ୍ୱମାନେ ହେଲେ ରାନାଡେ, ତେଲାଙ୍ଗ, ଚନ୍ଦ୍ରୱାକର, ପାର୍ବତୀ ଇତ୍ୟାଦି । ଇନ୍ଦୁପ୍ରକାଶ ଦାୟିତ୍ୱରେ ଥିବା କେ. ଜି. ଦେଶପାଣ୍ଡେ ତତ୍କାଳୀନ ରାଜନୈତିକ ପରିସ୍ଥିତି ବିଷୟରେ ଲେଖିବାକୁ ଶ୍ରୀ ଅରବିନ୍ଦଙ୍କୁ ଅନୁରୋଧ କରିଥିଲେ । ଫଳରେ ଅରବିନ୍ଦ ଘୋଷ  " "  ଶୀର୍ଷକରେ ଅନେକ ଜ୍ୱଳନ୍ତ ପ୍ରବନ୍ଧ ଲେଖିବା ଆରମ୍ଭ କରିଥିଲେ ଯେଉଁଠାରେ ସେ କଂଗ୍ରେସର କୋହଳ ନୀତି ପାଇଁ କଂଗ୍ରେସକୁ ତୀବ୍ର ସମାଲୋଚନା କରିଥିଲେ । ବିରୋଧାଭାସ ୭ ଅଗଷ୍ଟ ୧୮୯୩ରୁ ୬ ମାର୍ଚ୍ଚ ୧୮୯୪ ମଧ୍ୟରେ ଏହି ପତ୍ରିକାରେ ଅରବିନ୍ଦଙ୍କ ପ୍ରାୟ ନଅଗୋଟି ଲେଖା ପ୍ରକାଶ ପାଇଥିଲା । ଲେଖାଗୁଡିକରେ ଇଂରେଜୀ ସରକାରଙ୍କୁ ସମାଲୋଚନା କରାଯାଇଥିଲା । ଜଣାଯାଏ, ଅରବିନ୍ଦଙ୍କ ପ୍ରଥମ ଦୁଇଟି ଲେଖା ପ୍ରକାଶ ପାଇବା ପରେ, ରାନାଡେ ପତ୍ରିକାର ମାଲିକଙ୍କୁ ଡାକି ପତ୍ରିକାରେ ଅରବିନ୍ଦଙ୍କ ଲେଖା ଏଣିକି ପ୍ରକାଶ ନ କରିବାକୁ ମଧ୍ୟ କହିଥିଲେ । ତାଙ୍କ ମତରେ ଏହି ପ୍ରବନ୍ଧଗୁଡିକ ବୈପ୍ଳବିକ ତଥା ବିପଜ୍ଜନକ ଏବଂ ଖବର କାଗଜ ବିରୁଦ୍ଧରେ ଇଂରେଜ ସରକାରଙ୍କଦ୍ୱାରା ଦେଶଦ୍ରୋହ ମାମଲା ମଧ୍ୟ ହୋଇପାରେ ।
ନୃସିଂହ ଗୁରୁ  (୧୯୦୨-୧୯୮୪) ଓଡ଼ିଶାର ଜଣେ ସାମ୍ବାଦିକ ଓ ସ୍ୱାଧୀନତା ସଂଗ୍ରାମୀ ଥିଲେ  । ତାଙ୍କୁ ପଶ୍ଚିମ ଓଡ଼ିଶାର ଗାନ୍ଧୀ ବୋଲି କୁହାଯାଏ । ନୃସିଂହ ଗୁରୁ ୧୯୦୨ ମସିହା ମାର୍ଚ୍ଚ ୨୪ତାରିଖରେ ସମ୍ବଲପୁର ଜିଲ୍ଲାର ଗୁରୁପାଲୀଠାରେ ଜନ୍ମଗ୍ରହଣ କରିଥିଲେ । ସେ ଜଣେ ଗାନ୍ଧୀବାଦୀ ବ୍ୟକ୍ତି ଥିଲେ । ଗାନ୍ଧୀଙ୍କ ଭଳି ସେ ମଧ୍ୟ ଆଣ୍ଠୁ ଲୁଚୁ ନଥିବା ଲୁଗା ପିନ୍ଧୁଥିଲେ ଓ ଖାଲି ପାଦରେ ବୁଲି ବୁଲି ଗାନ୍ଧୀଙ୍କ ବାର୍ତ୍ତା ପ୍ରଚାର କରୁଥିଲେ । ୧୯୨୮ ମସିହାରେ ଗାନ୍ଧୀଜୀ ସମ୍ବଲପୁର ଆସିବା ସମୟରେ, ନୃସିଂହ ତାଙ୍କୁ ଭେଟିବାର ସୁଯୋଗ ପାଇଥିଲେ । ସରକାରୀ ଚାକିରି ଛାଡି, ସେ ଅସହଯୋଗ ଆନ୍ଦୋଳନରେ ଯୋଗଦେଇଥିଲେ ଓ କାରାବରଣ କରିଥିଲେ । ଛୁଆଁ ଅଛୁଆଁ ଭେଦଭାବ ଦୂରକରିବା ପାଇଁ ସେ କାର୍ଯ୍ୟ କରିଥିଲେ । ସମ୍ବଲପୁରରେ ଦଳିତ ଛାତ୍ରମାନଙ୍କ ପାଇଁ ଛାତ୍ରାବାସ ଆରମ୍ଭ କରାଇଥିଲେ । ହରିଜନ ସେବକ ସଂଘ ଗଠନ କରିଥିଲେ । ପ୍ରାୟ ୫୦ବର୍ଷ ଧରି ନୃସିଂହ ସମାଜ ପାଇଁ ସାମ୍ବାଦିକତା କରିଥିଲେ । ପଶ୍ଚିମ ଓଡ଼ିଶାରେ ସମାଜ କହିଲେ, ଲୋକେ ନୃସିଂହଙ୍କୁ ହିଁ ବୁଝୁଥିଲେ । ସେ ଥିଲେ ସମାଜର ପ୍ରଥମ ଜିଲ୍ଲା ପ୍ରତିନିଧି । କିଛିକାଳ ସେ ସମାଜର ବିତରକ ଭାବରେ ମଧ୍ୟ କାର୍ଯ୍ୟ କରିଥିଲେ । ୫ଟଙ୍କା ଦରମାରେ ସେ ସାମ୍ବିଦିକ ଚାକିରି ଆରମ୍ଭ କରି, ଶେଷବେଳକୁ ୨୫୦ଟଙ୍କା ଦରମା ପାଉଥିଲେ । ୧୯୮୪ ମସିହାରେ ନୃସିଂହ ଇହଲୀଳା ସମ୍ବରଣ କରିଥିଲେ ।
ଅରୁଣାଚଳ ପ୍ରଦେଶ,  (ଅରୁଣ ବା ସକାଳର କିରଣଦ୍ୱାରା ପ୍ରକାଶିତ ପର୍ବତର ଦେଶ), ଭାରତର ଉତ୍ତରପୂର୍ବରେସ୍ଥିତ ଏକ ରାଜ୍ଯ ଅଟେ  । ଏହାର ଦକ୍ଷିଣ ଦିଗରେ ଆସାମ ଓ ନାଗାଲାଣ୍ଡ ଅବସ୍ଥିତ । ଏହା ପଶ୍ଚିମରେ ଭୂଟାନ ଏବଂ ପୂର୍ବରେ ବ୍ରହ୍ମଦେଶ ସହ ଅନ୍ତର୍ରାଷ୍ଟ୍ରୀୟ ସୀମା ବଣ୍ଟନ କରିଛି, ଏବଂ ଉତ୍ତରରେ ଚୀନ ସହ ମ୍ୟାକମୋହନ ରେଖାଦ୍ୱାରା ଏକ ବିବାଦିତ ସୀମା ନିର୍ଦ୍ଧାରଣ କରୁଅଛି । ଏହା ଚୀନର ତିବ୍ବତ ସହ ୧୧୨୯ କିମିର ଏକ ସୀମା ନିର୍ଦ୍ଧାରଣ କରୁଅଛି । ଭୂଗୋଳ ଇତିହାସ ପ୍ରାକ୍-ଇତିହାସ ଅରୁଣାଚଳ ପ୍ରଦେଶର ରହୁଥିବା ପ୍ରାୟ ୧.୫ ନିୟୁତ ଲୋକ ତାନି ଜାତିର ପାଞ୍ଚ କୁଳ  (ନ୍ୟିଶୀ, ଆଦୀ, ଗାଲୋ, ଆପାତାନୀ ଓ ତାଗୀନ)ର ସଦସ୍ଯ ଅଟନ୍ତି  । ଏମାନଙ୍କୁ ଆବୋତାନିମାନଙ୍କର ବଂଶଜ ବୋଲି ବିବେଚିତ କରାଯାଇଛି । ତାନିମାନେ ତିବ୍ବତକୁ ମାଂସ ଓ ତୁଳା ବଦଳରେ ଖଡ୍ଗ ଓ ଅନ୍ୟାନ୍ୟ ଧାତବ ପଦାର୍ଥ ରପ୍ତାନୀ କରୁଥିଲେ । ତେଣୁ ତିବ୍ବତର ପ୍ରାଚୀନ ପାଠାଗାରଗୁଡ଼ିକରେ ଏମାନଙ୍କ ବର୍ଣ୍ଣନା ରହିଛି । ତିବ୍ବତୀୟମାନେ ଏମାନଙ୍କୁ ଲୋଭା ବୋଲି କହୁଥିଲେ; ଲୋ ଅର୍ଥାତ୍ ଦକ୍ଷିଣ ଏବଂ ଭା ଅର୍ଥାତ୍ ଲୋକ । ଏମାନଙ୍କ ଛଡା ଅନ୍ୟାନ୍ୟ ତିବ୍ବତ-ବ୍ରହ୍ମୀୟ ଗୋଷ୍ଠୀମାନ ଏହି ରାଜ୍ଯର କେତେକ ଅଞ୍ଚଳରେ ରହୁଛନ୍ତି, ଯଥା - ମିଶ୍ମିସ, ଚୁଟିଆ, ନୋକ୍ତେ, ତାଙ୍ଗ୍ସା ତଥା ୱାଞ୍ଚୋ ଇତ୍ୟାଦି ।
ଗ୍ରେଗୋରୀ ପାଞ୍ଜି ଅନୁସାରେ ୨୫ ଫେବୃଆରୀ ବର୍ଷର ୫୬ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୦୯ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୧୦ ଦିନ   ।
ଦୁର୍ଗତିନାଶିନୀ, ୨୦୨୦ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । କଥାଚିତ୍ରଟିର ପ୍ରଯୋଜନା କରିଥିଲେ ଅକ୍ଷୟ ପରିଜା । ଅଂଶୁମାନ ଦାଶ ଓ କୁମାରଶ୍ରୀ ସାହୁ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ରାଜ ଦାଶ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଗୁଡ୍‌ଲି ରଥ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅର୍ଚ୍ଚିତା ସାହୁ । ପାର୍ଥସାରଥୀ ରାୟ, ଜୀବନ ପଣ୍ଡା, ସୋମା ଭୌମିକ, ଚୌଧୁରୀ ବିକାଶ ଦାସ, ରାଜୀବ ମହାନ୍ତି ଭଳି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୦ ମସିହାର ନଭେମ୍ବର ୧୫ ତାରିଖରେ ଜୀ ସାର୍ଥକରେ ମୁକ୍ତିଲାଭ କରିଥିଲା । ଅଭିନୟ ଅର୍ଚ୍ଚିତା ସାହୁ - ନିତ୍ୟା ଦାସ ପାର୍ଥସାରଥୀ ରାୟ ଜୀବନ ପଣ୍ଡା ସୋମା ଭୌମିକ ଚୌଧୁରୀ ବିକାଶ ଦାସ ରାଜୀବ ମହାନ୍ତି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୁଡ୍‌ଲି ରଥ । ଗୀତିକାର ସୂର୍ଯ୍ୟ ମହାପାତ୍ର ଏହି କଥାଚିତ୍ରଟିର ଗୀତ ରଚନା କରିଥିଲେ । ଗୌରବ ଆନନ୍ଦ ଓ ଲିପ୍ସା ମହାପାତ୍ର ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଦୟାନିଧି ଦାସ ଜଣେ ଓଡ଼ିଶୀ ନୃତ୍ୟଗୁରୁ ଥିଲେ, ଯିଏକି କଳା ବିକାଶ କେନ୍ଦ୍ରର ପ୍ରଥମ ନୃତ୍ୟଗୁରୁ ଥିଲେ । ୧୯୫୨-୫୩ ମସିହାରେ ସେ ପ୍ରଥମ ଓଡ଼ିଶୀ ନୃତ୍ୟ ପାଠ୍ୟ ଖସଡ଼ା ପ୍ରସ୍ତୁତ କରିଥିଲେ । ସେ ଗୋଟିପୁଅ ନାଟକୁ ଅନୁସରଣ କରୁଥିଲେ । ସେ ଓଡ଼ିଶୀ ନୃତ୍ୟର ପ୍ରଥମ ଭାଗକୁ ମଙ୍ଗଳାଚରଣ ଭାବରେ ନାମିତ କରିଥିଲେ । ଜନ୍ମ, ପରିବାର ଓ ଶିକ୍ଷା ଦୟାନିଧି ଦାସ ନୟାଗଡ଼ ଜିଲ୍ଲାର ସଜନାପଡ଼ାଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସନାତନ ଦାସ । ସେ ଏକାଦଶ ଶ୍ରେଣୀରେ ପଢ଼ୁଥିବା ବେଳେ ଘର ଛାଡ଼ି ଚାଲିଯାଇଥିଲେ ଏବଂ ପିଲମାନଙ୍କୁ ଟିଉସନ୍ କରି ନିଜର ପାଠପଢ଼ା ଖର୍ଚ୍ଚ ତୁଲାଇଥିଲେ । ସେ ୧୯୪୭ ମସିହାରେ ନୟାଗଡ଼ର ଏକ ସ୍କୁଲରୁ ମାଟ୍ରିକ୍ ପାସ୍ କରିଥିଲେ । କଟକ ଯାଇ ସେ ରେଭେନ୍ସା କଲେଜରେ ପଢ଼ିବା ସମୟରେ ସେଠାରେ ନୃତ୍ୟ, ସଙ୍ଗୀତ ଏବଂ ତବଲା ବାଦନ ଶିକ୍ଷା କରିଥିଲେ । ସେ ନ୍ୟାସନାଲ୍ ମ୍ୟୁଜିକ୍ ଆସୋସିଏସନ୍‌ରୁ କଥକ ଏବଂ ହିନ୍ଦୁସ୍ତାନୀ ସଙ୍ଗୀତ ଶିକ୍ଷା କରୁଥିଲେ, ମାତ୍ର ଏହି ଶିକ୍ଷା ସମ୍ପୂର୍ଣ୍ଣ କରିପାରିନଥିଲେ । ସେ ଆହ୍ଲାବାଦସ୍ଥିତ ପ୍ରୟାଗ ସଙ୍ଗୀତ ସମିତିରୁ କଥକରେ ନୃତ୍ୟ ପ୍ରଭାକର ଏବଂ ଓଡ଼ିଶୀରେ ବିଶାରଦ କରିଥିଲେ । ସେ ରାଧା ଗୋବିନ୍ଦ ଘୋଷଙ୍କ ଅଧିନରେ ତବଲା ଶିକ୍ଷା ଗ୍ରହଣ କରିଥିଲେ । ଓଡ଼ିଶୀ ନୃତ୍ୟ ପ୍ରତି ଅବଦାନ ସେ କଳାବିକାଶ କେନ୍ଦ୍ରର ପ୍ରତିଷ୍ଠାତା ବାବୁଲାଲ ଦୋଶୀଙ୍କ ସହଯୋଗୀ ଥିଲେ, ଯିଏକି ଏହି ସଂସ୍ଥାର ପ୍ରଥମ ନୃତ୍ୟ ଗୁରୁ ଥିଲେ । ୧୯୫୨-୫୩ ମସିହାରେ ସେ ଓଡ଼ିଶୀ ନୃତ୍ୟର ପ୍ରଥମ ପାଠ୍ୟ ଖସଡ଼ା ପ୍ରସ୍ତୁତ କରିଥିଲେ । ଏହା ପୂର୍ବରୁ ଓଡ଼ିଶୀ ନୃତ୍ୟ କେବଳ ଅଭିନୟଦ୍ୱାରା ଶିକ୍ଷା ଦିଆଯାଉଥିଲା । ତାଙ୍କଦ୍ୱାରା ପ୍ରଣୀତ ଏହି ପାଠ୍ୟ ଖସଡ଼ାରେ ଚାରି ବର୍ଷର ପାଠ ପଢ଼ା, ଯାହାର ନାମ ରଖାଯାଇଥିଲା  'ଓଡ଼ିଶୀ ନୃତ୍ୟ'  । ସେ ମାୟାଧର ରାଉତ ଓ କେଳୁଚରଣ ମହାପାତ୍ରଙ୍କୁ କଳା ବିକାଶ କେନ୍ଦ୍ରରେ ଗୁରୁ ଭାବରେ ଯୋଗ ଦେବାକୁ ଆଣିଥିଲେ । ସେ ପ୍ରୟାଗ ସଙ୍ଗୀତ ସମିତିର ଓଡ଼ିଶୀ ପାଠ୍ୟ ଖସଡ଼ା ମଧ୍ୟ ପ୍ରସ୍ତୁତ କରିଥିଲେ ଯାହାକି ଆଜି ପର୍ଯ୍ୟନ୍ତ ବ୍ୟବହାର ହୋଇ ଆସୁଛି । ଓଡ଼ିଶୀ ନୃତ୍ୟର ପ୍ରଥମ ଭାଗକୁ ନାମ ମଙ୍ଗଳାଚରଣ ଭାବରେ ସେ ନାମିତ କରିଥିଲେ । ୧୯୫୮ ମସିହାରେ ସେ ଜଣାଶୁଣା ନୃତ୍ୟଗୁରୁମାନଙ୍କୁ ନେଇ  'ଜୟନ୍ତିକା'  ନାମକ ଅନୁଷ୍ଠାନ ଗଢ଼ିଥିଲେ, ଯାହାର ପ୍ରଥମ ସାଧାରଣ ସମ୍ପାଦକ ଭାବରେ ସେ ନିଜ କାମ କରିଥିଲେ । ଏହି ସଂସ୍ଥାର ଗବେଷଣା ଫଳରେ ଓଡ଼ିଶୀ ନୃତ୍ୟର ୨ ବର୍ଷିୟା ପାଠ୍ୟକ୍ରମ ଆରମ୍ଭ ହେଲା ଏବଂ ଓଡ଼ିଶୀ ନୃତ୍ୟ ସର୍ବଭାରତୀୟ ସ୍ତରରେ ଶାସ୍ତ୍ରୀୟ ମାନ୍ୟତା ପ୍ରାପ୍ତ କରିଥିଲା । କଥାଚିତ୍ରରେ ଅଭିନୟ ସେ ୧୯୬୨ ମସିହାର ଓଡ଼ିଆ କଥାଚିତ୍ର ଲକ୍ଷ୍ମୀରେ ଜଣେ ହାସ୍ୟ ଅଭିନେତା ଭାବରେ ଅଭିନୟ କରିବା ସହିତ ନୃତ୍ୟ ନିର୍ଦ୍ଦେଶନା ମଧ୍ୟ ଦେଇଥିଲେ । ଏହି ଚଳଚ୍ଚିତ୍ରରେ ସେ କମ୍ପାଉଣ୍ଡର କରୁଣାକର ଭୂମିକାରେ ଅଭିନୟ କରିଥିଲେ । ରଚନାବଳୀ ପଲ୍ଲୀ ସଞ୍ଜେ ବାଣୀ ଅର୍ଚ୍ଚନା ଅଞ୍ଜୁଳାଏ ନାଟକ ନାଟିକା ଚୟନ ଅମୃତ ସନ୍ତାନ ନାଟ୍ୟ ସନ୍ଧ୍ୟା ଜୟନ୍ତିକା ସରଳ ଛବିଳ ଅକ୍ଷର ଶିକ୍ଷା ବ୍ୟକ୍ତିଗତ ଜୀବନ ସେ ୧୯୫୫ ମସିହାରେ ନିଶାମଣି ଦାସଙ୍କୁ ବିବାହ କରିଥିଲେ । ୧୪ ମାର୍ଚ୍ଚ ୧୯୭୯ରେ ସେ ୫୦ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଅଙ୍ଗଦ କହଁର  (ଜନ୍ମ: ୧୨ ଅପ୍ରେଲ ୧୯୬୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଫୁଲବାଣୀ ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅଙ୍ଗଦ କହଁର ୧୯୬୪ ମସିହାର ଅପ୍ରେଲ ୧୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୁବିନ କହଁର ଓ ପତ୍ନୀଙ୍କ ନାମ ସୁକାନ୍ତି କହଁର । ରାଜନୈତିକ ଜୀବନ ଅଙ୍ଗଦ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୨୦୧୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଫୁଲବାଣୀ ବିଧାନ ସଭା ନିର୍ବାଚନ ମଣ୍ଡଳୀରୁ ବିଜୁ ଜନତା ଦଳର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ୧୦,୮୧୮ ଖଣ୍ଡ ଭୋଟ୍ ପାଇ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ତାଙ୍କର ନିକଟତମ ପ୍ରଦିଦ୍ୱନ୍ଦୀ ଭାରତୀୟ ଜାତୀୟ କଂଗ୍ରେସର କିଶୋର କହଁରଙ୍କୁ ୭,୯୧୭ ଖଣ୍ଡ ଭୋଟ୍‌ରେ ପରାସ୍ତ କରିଥିଲେ ।
ମୋତିପୁର ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ବିହାରର ମୁଜ ଅର୍ପୁର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମୋତିପୁର ସହରର ମୋଟ ଜନସଂଖ୍ୟା ୨୧୯୩୩ ଅଟେ । ସେଥି ମଧ୍ୟରୁ ୫୩.୪୪% ଜଣ ପରୁଷ ହୋଇଥିବା ବେଳେ ୪୬.୫୬% ଜଣ ନାରୀ ଅଟନ୍ତି । ମୋତିପୁରର ସାକ୍ଷରତା ହାର ୪୩.୩୦% ଅଟେ । ଏହା ଜାତୀୟ ହାରଠାରୁ ୨୧.୫୪% ପ୍ରତିଶତ ଅଧିକ ଅଟେ । ସେଥିରୁ ୨୭.୮୫% ପ୍ରତିଶତ ପୁରୁଷ ଓ ୧୫.୪୫% ନାରୀ ଅଟନ୍ତି । ୧୮.୫୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ମୋତିପୁରର ସରକାରୀ ଭାଷା ଅଟେ ।
ବିଜୟ ଶଙ୍କର ଦାସ  (ଜନ୍ମ: ୧୪ ମଇ ୧୯୯୨) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୨୦ ମସିହାରେ ହୋଇଥିବା ଉପ-ନିର୍ବାଚନରେ ସେ ତିର୍ତ୍ତୋଲ ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବିଜୟ ଶଙ୍କର ଦାସ ୧୯୯୨ ମସିହାର ମଇ ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଷ୍ଣୁ ଚରଣ ଦାସ ଓ ମାଆଙ୍କ ନାମ ସଞ୍ଜୁକ୍ତା ଦାସ । ତାଙ୍କ ବାପା ବିଷ୍ଣୁ ଚରଣ ଦାସ ଜଣେ ରାଜନେତା ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ବିଜୟ ଶଙ୍କର ଦାସ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି ।
ସୁରଭି ଚୋକସି ଜଣେ ଭାରତୀୟ ଅଭିନେତ୍ରୀ ଯିଏ ମୁଖ୍ୟତଃ ହିନ୍ଦୀ ଦୂରଦର୍ଶନ ଧାରବାହିକରେ ଅଭିନୟ କରନ୍ତି । କ୍ୟୁଁକି ସାସ୍ ଭି କଭି ବୋହୂ ଥି, କାହାନି ଘର୍ ଘର୍ କି, କସୌଟି ଜଙ୍ଗଦି କା ଭଳି ହିନ୍ଦୀ ଧାରାବାହିକରେ ତାଙ୍କ ଅଭିନୟ ପାଇଁ ସେ ଜଣାଶୁଣା ।ସେ ପ୍ରାୟ ୧୦ ବର୍ଷ ଧରି ଭାରତନାଟ୍ୟମ ନୃତ୍ୟରେ ପ୍ରଶିକ୍ଷଣ ନେଇଛନ୍ତି । ବ୍ୟକ୍ତିଗତ ଜୀବନ ୨୫ ନଭେମ୍ବର ୨୦୦୭ରେ ସେ ହର୍ସଲ ଚୋକସିଙ୍କୁ ବିବାହ କରିଥିଲେ । ଅଭିନୟ ଜୀବନ କଥାଚିତ୍ର ଦୂରଦର୍ଶନ ୱେବ୍ ସିରିଜ୍
ଏହି ସନ୍ଦର୍ଭରେ ପୃଥିବୀର ସର୍ବାଧିକ ଜନବହୁଳ ସହର ଗୁଡିକର ତାଲିକା ପ୍ରଦାନ କରାଯାଇଛି ଯାହା କେବଳ ସହରମାନଙ୍କ ଜନସଂଖ୍ୟା ଉପରେ ଆଧାରିତ । ସହର କହିଲେ ଆଇନ ଗତ କିମ୍ବା ରାଜନୈତିକ ଭାବରେ ସୀମା ଚିହ୍ନଟ ହେଇଥିବା ଓ ପ୍ରଶାସନଦ୍ୱାରା ସ୍ୱୀକୃତ ସହରାଞ୍ଚଳ ଭାବେ ହେଇଥିବା ଓ ସ୍ଥାନୀୟ ପ୍ରଶାସନ ରହିଥିବା ଅଞ୍ଚଳକୁ କୁହାଯାଇଥାଏ । ଏଥି ସହ ଏହାର ଉପ ସହର   ସମ୍ମିଳିତ ହେଇ ନଥାଏ ମଧ୍ୟ ।  " "  , ନାମକ ମିଳିତ ଜାତିସଂଘର ଏକ ପ୍ରକାଶନ ଅନୁସାରେ ସହରର ବ୍ୟାଖ୍ୟା ଏପରି କରାଯାଇଛି ,  " ଏକ ସହରର ପ୍ରଶାସନିକ ସୀମା ରେଖା ମଧ୍ୟରେ ରହୁଥିବା ଜନ ସମୂହ ବା ଏକକ ସହର-ପ୍ରଶାସନ ଅଧୀନରେ ଥିବା ସମସ୍ତ ଅଧିବାସୀଙ୍କୁ ନେଇ ସହରର ଜନସଂଖ୍ୟା ଆକଳନ କରାଯାଇପାରିବ "  । ଏଥିରେ ଆହୁରି ମଧ୍ୟ ଉଲ୍ଲିଖିତ ଅଛି  " ସହରର ପ୍ରଶାସନିକ ସୀମା ରେଖାରେ ତାହାର ସହରତଳିରେ , ଯେଉଁଠାରେ ସହରରେ କର୍ଜୟା କରୁଥିବା ଅନେକ ଲୋକ ରହି ଯାତାୟତ କରି କାର୍ଯ୍ୟ କରନ୍ତି , ଥିବା ଉପସହର ଅନ୍ତର୍ଭୁକ୍ତ ହେବା ଜରୁରୀ ନୁହେ ।  " ଉପରୋକ୍ତ ବ୍ୟାକୟା ଅନୁସାରେ ସହରାଞ୍ଚଳ ବା ମେଟ୍ରୋ- ପଲିଟାନ ଅଞ୍ଚଳର ପ୍ରକୃତ ଚିତ୍ର ଆସିପାରେ ନାହିଁ । ଏହି ପ୍ରଶାସନିକ ବ୍ୟାଖ୍ୟାଦ୍ୱାରା କିଛି ସହର ତାଲିକା ଭିତରକୁ ଆସୁଥିଲେ ମଧ୍ୟ ପ୍ରକୃତରେ ସେଗୁଡ଼ିକ ନିର୍ଧାରିତ ମନଠାରୁ ସାନ । ଚୀନ ଦେଶରେ ସହର ଗୁଡିକର ପ୍ରଶାସନିକ ଅଞ୍ଚଳର ସୀମା ମୁଖ୍ୟ ସହରଠାରୁ ଅନେକ ଦୁରବର୍ତୀ ଇଲାକା ଯାଏ ଉପ ସହର ଓ ଗ୍ରାମାଚଳକୁ ମଧ୍ୟ ନେଇ ବ୍ୟାପ୍ତ ହେଇଥାଏ । ଟୀକା ଆଧାର ବାହାର ଲିଙ୍କ : ?
ଡାକୋର, ରଣଛୋଡ଼ରାୟଙ୍କ ମନ୍ଦିର ପାଇଁ ପ୍ରସିଦ୍ଧ । ଏହା ଗୁଜରାଟ ରାଜ୍ୟର ଖେଡ଼ା ଜିଲ୍ଲାର ଠାସରା ଉପଖଣ୍ଡରେ ଏବଂ ଗୌମତୀ ନଦୀ କୂଳରେ ଅବସ୍ତିତ । ଏହା ବରୋଦାଠାରୁ ୪୫କି.ମି ଦୂର ଅଟେ ।
ମଣିମାଳା ଦେବୀ  (୧୯ ଜୁନ ୧୯୩୧ - ୧୬ ଜୁନ ୨୦୧୬)ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ  । ମଣିମାଳା ୧୯ ଜୁନ ୧୯୩୧, ଶୁକ୍ରବାର ଦିନ କଟକ ଜିଲ୍ଲାର ବାଲିବିଶି ଗ୍ରାମରେ ଜନ୍ମଗ୍ରହଣ କରିଥିଲେ । ନଅବର୍ଷ ବୟସରେ ସେ ଅଭିନୟ ଜଗତରେ ପାଦ ଦେଇଥିଲେ । ସେ ଆଦୌ ସ୍କୁଲ ଯାଇନଥିଲେ । ୧୯୪୫ ମସିହାରେ କଟକ ଆସି ସେ ଅନ୍ନପୂର୍ଣ୍ଣା-ଏ ଥିଏଟରରେ ଯୋଗଦେଇ ଜୟଦେବ ନାଟକରେ ଅଭିନୟ କରିଥିଲେ । ଅନ୍ନପୂର୍ଣ୍ଣା ଥିଏଟରରେ ସେ କାଳୀଚରଣ ପଟ୍ଟନାୟକ, ବାଳକୃଷ୍ଣ ଦାସ ଓ ଧୀରେନ ଦାଶଙ୍କଠାରୁ ନୃତ୍ୟ, ସଙ୍ଗୀତ ଓ ଅଭିନୟ ଶିକ୍ଷା କରିଥିଲେ । ତାଙ୍କ ଅଭିନିତ ପ୍ରଥମ କଥାଚିତ୍ର ଶ୍ରୀ ଲୋକନାଥ ସହ ୧୪ଟି କଥାଚିତ୍ର ଜାତୀୟ ପୁରସ୍କାରରେ ସମ୍ମାନିତ । ସେ ୩୦ଟି କଥାଚିତ୍ର ଓ ଶତାଧିକ ରଙ୍ଗମଞ୍ଚ ନାଟକରେ ଅଭିନୟ କରିଛନ୍ତି । ସାମୁଏଲ ସାହୁଙ୍କ ସହ, ମଣିମାଳାଙ୍କ ଯୋଡି ଦର୍ଶକମାନେ ପସନ୍ଦ କରୁଥିଲେ ।
ଦୀର୍ଘସ୍ଥାୟୀ ଶିରା ନ୍ୟନ ପ୍ରବାହ, ଅନ୍ୟନାମ କ୍ରନିକ ଭେନସ ଇନସଫିସିଏନ୍ସି / ସିଭିଆଇ  (ଇଂରାଜୀ ଭାଷାରେ / ), ରୋଗରେ ଗୋଡର ଶିରାରୁ ସାଧାରଣ ଭାବରେ ରକ୍ତ ଫେରିବା ପରିବର୍ତ୍ତେ ଜମାଟ ବାନ୍ଧିଥାଏ  ଏହାର ଲକ୍ଷଣରେ ତଳ ଗୋଡ଼ ଫୁଲିଯାଏ, ଚର୍ମ ପରିବର୍ତ୍ତନ, ଏବଂ ଗୋଡରେ ଅସୁବିଧା ହୋଇପାରେ। ଚର୍ମ ପରିବର୍ତ୍ତନ ମଧ୍ୟରେ ଦୃଶ୍ୟମାନ କ୍ଷୁଦ୍ର ରକ୍ତନଳୀ ଏବଂ ଚର୍ମ ରଙ୍ଗର ପରିବର୍ତ୍ତନ ହୋଇପାରେ । ରୋଗ ଜଟିଳ ହେଲେ ଶିରା ଘାଅ, ଭେରିକୋଜ ଭେନ, ଏକଜେମା ଏବଂ ସେଲ୍ୟୁଲାଇଟିସ୍ ହୋଇପାରେ । ଏହାର ସଙ୍କଟ କାରକ ମଧ୍ୟରେ ଜେନେଟିକ୍ସ, ଉଚ୍ଚ ରକ୍ତଚାପ, ଦୀର୍ଘ ସମୟ ବସିରହିବା ବା ଠିଆ ହୋଇରହିବା, ଧୁମ୍ରପାନ, ଡିପ ଭେନ ଥ୍ରୋମ୍ବୋସିସ୍, ଗର୍ଭାବସ୍ଥା, ଗୋଡରେ ଆଘାତ ଯୋଗୁ ହୋଇପାରେ  ଶିରା ଭିତରେ ପଛୁଆ ପ୍ରବାହ କିମ୍ବା ବାଧାପ୍ରାପ୍ତ ପ୍ରବାହ ହେତୁ ଉଚ୍ଚ ଚାପ ହୋଇପାରେ  ରୋଗ ଲକ୍ଷଣ ଏବଂ ପରୀକ୍ଷା ଉପରେ ସାଧାରଣତଃ ରୋଗ ନିର୍ଣ୍ଣୟ ଆଧାରିତ ଓ ଅଲଟ୍ରାସାଉଣ୍ଡଦ୍ୱାରା ନିଶ୍ଚିତ କରାଯାଏ । ପ୍ରାରମ୍ଭିକ ଚିକିତ୍ସାରେ ସାଧାରଣତ ଗୋଡକୁ ଟେକି ରଖାଯାଏ, ବ୍ୟାୟାମ, ଓଜନ ପରିଚାଳନା ଓ ଚାପ ପ୍ରୟୋଗ କରାଯାଏ  ଶିରା ଛଡ଼ାଇବା ବା ସ୍କ୍ଲେରୋଥେରାପି ଅସ୍ତ୍ରୋପଚାର କଲେ କିଛି ଉନ୍ନତି ହୋଇପାରେ  ଅସ୍ତ୍ରୋପଚାର ପରେ ସାଧାରଣତଃ ପୁନରାବୃତ୍ତି ହୁଏ  ସମୟକ୍ରମେ ରୋଗ ଅବସ୍ଥା ପ୍ରାୟ ଖରାପ ହୋଇଯାଏ  ଦୀର୍ଘସ୍ଥାୟୀ ଶିରା ନ୍ୟନ ପ୍ରବାହ ଏକ ସାଧାରଣ ରୋଗ ଅଟେ  ଯୁକ୍ତରାଷ୍ଟ୍ରରେ ପ୍ରାୟ ୬.୫ ନିୟୁତ ଲୋକ ପ୍ରଭାବିତ ହୋଇଛନ୍ତି। ବୟସ୍କ ଲୋକମାନେ ଅଧିକ ପ୍ରଭାବିତ ହୁଅନ୍ତି  ଅଣ-ପାଶ୍ଚାତ୍ୟ ଦେଶମାନଙ୍କରେ ଏହା ସାଧାରଣତଃ କମ୍ ଦେଖାଯାଏ  ପ୍ରାଚୀନ ଭାରତରେ ସୁଶ୍ରୁତ ଏବଂ ପରବର୍ତ୍ତୀ କାଳରେ ହିପୋକ୍ରାଟସ୍ ଏହି କ୍ରନିକ୍ ରୋଗର ବର୍ଣ୍ଣନା କରିଥିଲେ ।
‌ଜିନା ସାମଲ‌ ଜଣେ ଓଡ଼ିଆ ଅଭିନେତ୍ରୀ । ସେ ଓଡ଼ିଆ କଥାଚିତ୍ର ଏବଂ ଦୂରଦର୍ଶନରେ ଧାରାବାହିକରେ ଅଭିନୟ କରନ୍ତି । ଜୀନା ଓଡ଼ିଆ କଥାଚିତ୍ର ଫେରିଆ ମୋ ସୁନା ଭଉଣୀ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସେ ଇ ଟିଭି ଓଡ଼ିଆରେ ପ୍ରସାରତି ଧାରାବାହିକ ‌ତୁଳସୀ‌, ‌ଅପା‌ ଏବଂ ତରଙ୍ଗ ଟିଭିରେ ପ୍ରସାରିତ ‌କେମିତି ଏ ବନ୍ଧନ‌ରେ ମୁଖ୍ୟ ଭୂମିକାରେ ଅଭିନୟ କରିଥିଲେ । ଚଳଚ୍ଚିତ୍ର ଧାରାବାହିକ ସ‌ହ ଜିନା ଓଡ଼ିଆ ଆଧୁନିକ ଆଲବମ୍ ଏବଂ କିଛି କାର୍ଯ୍ୟକ୍ରମରେ ବିଚାରକ ଭାବରେ କାର୍ଯ୍ୟ କରିଥିଲେ । ପ୍ରାରମ୍ଭିକ ଜୀବନ ଅଭିନୟ ଜୀବନ ଜିନା ୨୦୦୭ ମସିହାରେ ଓଡ଼ିଆ କଥାଚିତ୍ର ଫେରିଆ ମୋ ସୁନା ଭଉଣୀରେ ନାୟିକା ଭାବେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହା ପୂର୍ବରୁ ସେ ଓଡ଼ିଆ ଆଧୁନିକ ଆଲବମ୍‌ରେ ଅଭିନୟ କରୁଥିଲେ । ଜିନାଙ୍କ ଅଭିନୀତ ପ୍ରମୁଖ ଆଲବମ୍ ହେଉଛି: ବାଟୋଇରେ ବାଟୋଇ, ସେଇ ବର୍ଷାରେ ଏବଂ ସଞ୍ଜ ନଇଁ ଗଲେ ଇତ୍ୟାଦି । ସେ ଇ ଟିଭି ଓଡ଼ିଆରେ ପ୍ରସାରତି ଧାରାବାହିକ ‌ତୁଳସୀ‌ ଜରିଆରେ ଦୂରଦର୍ଶନରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ପୁଣି ଇ ଟିଭିରେ ପ୍ରସାରିତ ଧାରାବାହିକ ‌ଅପା‌ରେ ନାୟିକା ଭାବରେ ଅଭିନୟ କରିଥିଲେ । ଏହା ପରେ ସେ ଅପା ଧାରାବାହିକ ଛାଡ଼ି ତରଙ୍ଗ ଟିଭିରେ ‌କେମିତି ଏ ବନ୍ଧନ‌ ଧାରାବାହିକରେ ଅଭିନୟ କରିଥିଲେ । ଜିନା ଓଡ଼ିଆ କଥାଚିତ୍ର ଗଡ଼ବଡ଼, ତୋ ପାଇଁ ନେବି ମୁଁ ଶହେ ଜନମ, ଭାଇନା, କ 'ଣ କଲା ସେ, ଡ୍ରିମ୍ ଗାର୍ଲ, ଗଳ୍ପ ନୁହେଁ ଅଳ୍ପ ଦିନର, ତୋ ବିନା ମୋ କାହାଣୀ ଅଧା, ଝିଅଟା ବିଗିଡ଼ିଗଲା, ପ୍ରେମର ନିଶା ନିଆରା ନିଆରାରେ ଅଭିନୟ କରିଛନ୍ତି । ସାର୍ଥକ ଟିଭିରେ ପ୍ରସାରିତ କାର୍ଯ୍ୟକ୍ରମ ରଜ କୁଇନ୍‌ରେ ଜିନା ଜଣେ ମେଣ୍ଟର ଭାବରେ କାର୍ଯ୍ୟ କରିଥିଲେ । ଏହାପରେ ସେ ତରଙ୍ଗ ଟିଭିରେ ପ୍ରସାରିତ କାର୍ଯ୍ୟକ୍ରମ  'ମୁଁ ଖାଣ୍ଟି ଓଡ଼ିଆ ଝିଅ' ରେ ଜଣେ ବିଚାରିକା ଭାବରେ କାର୍ଯ୍ୟ କରିଥିଲେ । ତରଙ୍ଗ ଟିଭିରେ ପ୍ରସାରିତ କର୍ଯ୍ୟକ୍ରମ କି ଭର୍ସେସ କାରେ ସେ ଝିଅମାନଙ୍କର ମୁଖିଆ ଭାବରେ କାର୍ଯ୍ୟ କରିଥିଲେ । ୨୦୧୭ ସେପ୍ଟେମର ୧ରୁ ତରଙ୍ଗ ଟିଭିରେ ପ୍ରସାରିତ କାର୍ଯ୍ୟକ୍ରମ  'ଜିନାର ଜୀବନସାଥୀ' ରେ ସେ ମୁଖ୍ୟ ଭୂମିକାରେ ଥିଲେ । ଏହି କାର୍ଯ୍ୟକ୍ରମଦ୍ୱାରା ବଛାଯିବା ପିଲାକୁ ସେ ବିବାହ କରିବେ ବୋଲି ସ୍ଥିର ହୋଇଥିଲା । ଅଭିନୀତ କଥାଚିତ୍ର ଚଳଚ୍ଚିତ୍ର ଦୂରଦର୍ଶନ ପୁରସ୍କାର ଜିନାଙ୍କର ପ୍ରଥମ କଥାଚିତ୍ର ଫେରିଆ ମୋ ସୁନା ଭଉଣୀ ପାଇଁ ତାଙ୍କୁ ରାଜ୍ୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ମିଳିଥିଲା ।
ଶ୍ରୀମଦ୍ଭଗବତ୍ଗୀତା  ବା ଗୀତା   ସଂସ୍କୃତ:             ହେଉଛି ମହାଭାରତର ଅଂଶ। ଶ୍ରୀ ବ୍ୟାସଦେବ ହେଉଛନ୍ତି ଏହାର ସଙ୍କଳନ କର୍ତ୍ତା। ଶ୍ରୀକୃଷ୍ଣ ନିଜ ଉପଦେଶର ଅଧିକାଂଶ ଶ୍ଳୋକରେ ହିଁ କହିଥିଲେ ବ୍ୟାସଦେବ ତାହା ଅବିକଳ ଲିପିବଦ୍ଧ କରିଛନ୍ତି। ଯେଉଁ ଅଂଶ ସେ ଗଦ୍ୟରେ କହିଥିଲେ, ତାହା ବ୍ୟାସଦେବ ନିଜେ ଶ୍ଳୋକବଦ୍ଧ କରିଦେଇଛନ୍ତି; ତା ସଙ୍ଗେ ସଙ୍ଗେ ସେ ଅର୍ଜୁନ, ସଞ୍ଜୟ ଏବଂ ଧୃତରାଷ୍ଟ୍ରଙ୍କ ବଚନକୁ ମଧ୍ୟ ନିଜ ଭାଷାରେ ଶ୍ଳୋକବଦ୍ଧ କରିଛନ୍ତି। ଗୀତାରେ ପ୍ରକୃତ ଶ୍ରୀକୃଷ୍ଣ କଥିତ ଶ୍ଳୋକସଂଖ୍ୟା ୬୨୦, ଅର୍ଜୁନ କଥିତ ଶ୍ଳୋକ ସଂଖ୍ୟା ୫୭, ସଞ୍ଜୟ କଥିତ ଶ୍ଳୋକ ସଂଖ୍ୟା ୬୭ ଏବଂ ଧୃତରାଷ୍ଟ୍ରଙ୍କଦ୍ୱାରା ଗୋଟିଏ ଶ୍ଳୋକ କଥିତ। ଏହି ୭୪୫ଶ୍ଳୋକରେ ସମ୍ପୂର୍ଣ୍ଣ ହୋଇଥିବା ଗୀତା ଗ୍ରନ୍ଥକୁ ଅଠର ଅଧ୍ୟାୟରେ ବିଭକ୍ତ କରି ମହାଭାରତର ଅଂଶଭାବେ ଯୋଗ କରିଛନ୍ତି। ଗୀତାର ୧୮ଟି ଅଧ୍ୟାୟ ହେଉଛି ୧୮ଟି ଯୋଗ। ପ୍ରଥମ ୬ଅଧ୍ୟାୟରେ ନିଷ୍କାମ କର୍ମଯୋଗ, ଦ୍ୱିତୀୟ ୬ଅଧ୍ୟାୟରେ ଭକ୍ତିଯୋଗ ଏବଂ ଶେଷ ୬ଅଧ୍ୟାୟରେ ଜ୍ଞାନଯୋଗ ବର୍ଣ୍ଣନା କରାଯାଇଛି । ପ୍ରଥମ ଅଧ୍ୟାୟ: ଅର୍ଜୁନଙ୍କ ବିଷାଦ ଯୋଗ । କଠୋର କର୍ତ୍ତବ୍ୟ ନିକଟରେ ବନ୍ଧୁବାନ୍ଧବ, କୁଟୁମ୍ବ, ଭାଇ ଓ ପିତା ମାତା ଆଦିଙ୍କର ସ୍ଥାନ ନାହିଁ । ଏମାନଙ୍କ ଅନୀତିକୁ ପ୍ରଶ୍ରୟ ଦେଲେ କର୍ତ୍ତବ୍ୟରେ ଅବହେଳା ହୁଏ ବୋଲି ଶ୍ରୀକୃଷ୍ଣ କହୁଛନ୍ତି। ଦ୍ୱିତୀୟ ଅଧ୍ୟାୟ: ସାଂଖ୍ୟଯୋଗ: ଏଥିରେ ମୁଖ୍ୟତଃ ଆତ୍ମତତ୍ତ୍ୱ ଆଲୋଚିତ ହୋଇଛି । ମନୁଷ୍ୟ ସ୍ଥିତପ୍ରଜ୍ଞ ହେଲେ ଆତ୍ମବଶୀଭୂତ ଇନ୍ଦ୍ରିୟ ମାଧ୍ୟମରେ କର୍ମକରି ମଧ୍ୟ କର୍ମରେ ଆବଦ୍ଧ ହୁଅନ୍ତି ନାହିଁ ବୋଲି ଶ୍ରୀକୃଷ୍ଣ ଅର୍ଜୁନଙ୍କୁ କହିଛନ୍ତି। ତୃତୀୟ ଅଧ୍ୟାୟ: କର୍ମଯୋଗ: ଏଥିରେ ଶ୍ରୀକୃଷ୍ଣ ଅର୍ଜୁନଙ୍କୁ କର୍ମର ମାହତ୍ମ୍ୟ ଏବଂ ନିଷ୍କାମ କର୍ମର ପ୍ରେରଣା ଦେଇଛନ୍ତି। ଚତୁର୍ଥ ଅଧ୍ୟାୟ: ଜ୍ଞାନ ଯୋଗ: ଏଥିରେ ଶ୍ରୀକୃଷ୍ଣ ଜ୍ଞାନର ସ୍ୱରୂପ, ଆତ୍ମଜ୍ଞାନର ପ୍ରୟୋଜନୀୟତା ଓ ମାହତ୍ମ୍ୟ ବୁଝାଇଛନ୍ତି । ପଞ୍ଚମ ଅଧ୍ୟାୟ: ସନ୍ନ୍ୟାସ ଯୋଗ: ଏଥିରେ ଶ୍ରୀକୃଷ୍ଣ ଷଷ୍ଠ ଅଧ୍ୟାୟ: ଧ୍ୟାନଯୋଗ: ଏଥିରେ ଶ୍ରୀକୃଷ୍ଣ ଚଞ୍ଚଳ ମନ ଅର୍ଥାତ ଚିତ୍ତବୃତ୍ତିକୁ ନିରୋଧ କରିବା ପାଇଁ ଧ୍ୟାନ ଏକାନ୍ତ ଆବଶ୍ୟକ ବୋଲି କହିଛନ୍ତି । ସପ୍ତମ ଅଧ୍ୟାୟ: ବିଜ୍ଞାନଯୋଗ: ଏଥିରେ ଭଗବାନଙ୍କର ସ୍ୱରୂପ ବିଷୟରେ ଆଲୋଚନା କରାଯାଇଛି । ଅଷ୍ଟମ ଅଧ୍ୟାୟ: ଅକ୍ଷୟ ବ୍ରହ୍ମ ଯୋଗ: ନବମ ଅଧ୍ୟାୟ: ରାଜଯୋଗ: ଦଶମ ଅଧ୍ୟାୟ: ବିଭୂତି ଯୋଗ: ଏକାଦଶ ଅଧ୍ୟାୟ: ବିଶ୍ୱରୂପ ଦର୍ଶନ ଯୋଗ: ଦ୍ୱାଦଶ ଅଧ୍ୟାୟ: ଭକ୍ତି ଯୋଗ: ତ୍ରୟୋଦଶ ଅଧ୍ୟାୟ: ଏଥିରେ ପ୍ରକୃତି ଓ ପୁରୁଷ, ଦେହ ଓ ଆତ୍ମା, ଜ୍ଞାନ ଓ ଜ୍ଞେୟ ଇତ୍ୟାଦି ତତ୍ତ୍ୱ ବିଷୟରେ ଶ୍ରୀକୃଷ୍ଣ କହିଛନ୍ତି । ଚତୁର୍ଦ୍ଦଶ ଅଧ୍ୟାୟ: ତ୍ରିଗୁଣ ବିଭାଗ ଯୋଗ: ଏଥିରେ ଶ୍ରୀକୃଷ୍ଣ ସୃଷ୍ଟି ରହସ୍ୟ, ପୁରୁଷର ସଂସାର ବନ୍ଧନ, ସାତ୍ତ୍ୱିକ ଆଦି ତ୍ରିବିଧ ଗୁଣର ଲକ୍ଷଣ ବର୍ଣ୍ଣନା କରିଛନ୍ତି । ପଞ୍ଚଦଶ ଅଧ୍ୟାୟ: ପୁରୁଷୋତ୍ତମ ଯୋଗ: ଏଥିରେ ଶ୍ରୀକୃଷ୍ଣ କହିଛନ୍ତି ଯେଉଁ ବ୍ୟକ୍ତି ଅନନ୍ୟ ଚିତ୍ତରେ ଭଗବାନଙ୍କୁ ଭଜନ କରନ୍ତି, ସେ ତ୍ରିଗୁଣାତୀତ ହୋଇ ବ୍ରହ୍ମଭାବରେ ନିମଜ୍ଜିତ ହୁଅନ୍ତି । ଷୋଡ଼ଷ ଅଧ୍ୟାୟ: ଦୈବାସୁର ସମ୍ପଦ ବିଭାଗ ଯୋଗ। ସପ୍ତଦଶ ଅଧ୍ୟାୟ: ଶ୍ରଦ୍ଧାତ୍ରୟ ବିଭାଗ ଯୋଗ: ଏଥିରେ ଶ୍ରୀକୃଷ୍ଣ ତ୍ରିବିଧ ଶ୍ରଦ୍ଧା, ତ୍ରିବିଧ ଆହାର ଓ କର୍ମରେ ବ୍ରହ୍ମ ନିର୍ଦ୍ଦେଶ ସମ୍ବନ୍ଧରେ ବିଶଦ୍‌ ଆଲୋଚନା କରିଛନ୍ତି । ଅଷ୍ଟାଦଶ ଅଧ୍ୟାୟ: ମୋକ୍ଷଯୋଗ । ଏଥିରେ କର୍ମତତ୍ତ୍ୱର ବିଶ୍ଲେଷଣ, କର୍ମଯୋଗରେ ମୋକ୍ଷଲାଭର ଉପାୟ, ସର୍ବଧର୍ମ ତ୍ୟାଗ ଅଭୟବାଣୀ ଓ ଶରଣାଗତ ସମ୍ବନ୍ଧରେ ବିସ୍ତୃତ ବର୍ଣ୍ଣନା କରାଯାଇ ଉପସଂହାରରେ କୁହାଯାଇଛି:  ସର୍ବଧର୍ମାନ ପରିତ୍ୟଜ ମାକେକଂ ଶରଣଂ ବ୍ରଜ ଅହଂ ତ୍ୱାଂ ସର୍ବ ପାପେଭ୍ୟୋ ମୋକ୍ଷୟିଷ୍ୟାମି ମା ଶୁଚଃ ଯତ୍ର ଯୋଗେଶ୍ୱରଃ କୃଷ୍ଣୋ ଯତ୍ର ପାର୍ଥୋ ଧନୁର୍ଧରଃ ତତ୍ର ଶୀର୍ବିଜୟୋ ଭୂତିର୍ଧୃବା ନୀତିର୍ମତିର୍ମମ।
ମୂରଲୀଧର ଗୁରୁ  (୧ ଜାନୁଆରୀ ୧୯୩୬ - ୯ ନଭେମ୍ବର ୨୦୧୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଲାଙ୍ଗୀର ବିଧାନ ସଭା ନିର୍ବାଚନ ମଣ୍ଡଳୀରୁ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବା ଓ ଶିକ୍ଷା ମୂରଲୀଧର ଗୁରୁ ୧୯୩୬ ମସିହାର ଜାନୁଆରୀ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦୈତାରୀ ଗୁରୁ ଏବଂ ପତ୍ନୀଙ୍କ ନାମ ମନ୍ଦୋଦରି ଗୁରୁ। ରାଜନୈତିକ ଜୀବନ ମୂରଲୀଧର ଗୁରୁ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୯ ମସିହାରୁ ୧୯୮୦ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ମୂରଲୀଧର ଗୁରୁ ୨୦୧୭ ମସିହାର ନଭେମ୍ବର ୯ ତାରିଖରେ ୪୭ ବର୍ଷ ବୟସରେ ମୃତ୍ୟୁବରଣ କରିଥିଲେ ।
କରିମନଗର, ତେଲେଙ୍ଗାନାର ଏକ ସହର ଓ କରିମନଗର ଜିଲ୍ଲାର ସଦର ମହକୁମା। ଭୂଗୋଳ ଇତିହାସ ପର୍ଯ୍ୟଟନ ଆଧାର ବାହାର ତଥ୍ୟ  '
ଚକାଡୋଳା କରୁଛି ଲୀଳା, ୧୯୯୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅମୀୟ ରଞ୍ଜନ ପଟ୍ଟନାୟକ । ଶୀର୍ଷାନନ୍ଦ ଦାସ କାନୁନ୍‌ଗୋ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ହର ପଟ୍ଟନାୟକ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଉତ୍ତମ ମହାନ୍ତି, ଅପରାଜିତା ମହାନ୍ତି, ବିଜୟ ମହାନ୍ତି, ସୁଜାତା ଆନନ୍ଦ, ହର ପଟ୍ଟନାୟକ, ମିହିର ଦାସ, ଦେବୁ ବୋଷ, ଜୟୀରାମ ସାମଲ, ଅନୁରାଧା, ରେଖା ଜୈନ, ବ୍ରଜ ସିଂହ, ଡିସ୍କୋ ଶାନ୍ତି, ଦୁଃଖିରାମ ସ୍ୱାଇଁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଉତ୍ତମ ମହାନ୍ତି ଅପରାଜିତା ମହାନ୍ତି ବିଜୟ ମହାନ୍ତି ସୁଜାତା ଆନନ୍ଦ ହର ପଟ୍ଟନାୟକ ମିହିର ଦାସ ଦେବୁ ବୋଷ ଜୟୀରାମ ସାମଲ ଅନୁରାଧା ରେଖା ଜୈନ ବ୍ରଜ ସିଂହ ଡିସ୍କୋ ଶାନ୍ତି ଦୁଃଖିରାମ ସ୍ୱାଇଁ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି । ଶୀର୍ଷାନନ୍ଦ ଦାସ କାନୁନ୍‌ଗୋ, ଅକ୍ଷୟ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅନୁରାଧା ପୌଡ଼ୱାଲ, ଅକ୍ଷୟ ମହାନ୍ତି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଦୁର୍ଗା ଚରଣ ତନ୍ତୀ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ରଘୁନାଥପାଲୀ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୫୧,୧୮୯ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ଅର୍ଚ୍ଚନା ରେଖା ବେହେରାଙ୍କୁ ୫,୭୭୪ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ମୌଟୁସୀ ବିଶ୍ୱାସ ଜଣେ ବଙ୍ଗଳାଦେଶୀ ମଡେଲ ଏବଂ ଅଭିନେତ୍ରୀ । ଏକୁଶେୟ ଟେଲିଭିଜନ ଚ୍ୟାନେଲରେ ପ୍ରସାରିତ ଆଡଭେଞ୍ଚର ବାଂଲାଦେଶ କାର୍ଯ୍ୟକ୍ରମ ଜରିଆରେ ସେ ଦୂରଦର୍ଶନ ଜଗତରେ କାମ କରିବା ଆରମ୍ଭ କରିଥିଲେ । ଅଭିନୟ ଜୀବନ ସେ ଏଟିଏନ୍ ବଙ୍ଗଳା ଦୂରଦର୍ଶନ କାର୍ଯ୍ୟକ୍ରମ ଶେରା ରନ୍ଧନ ଶିଳ୍ପୀ ୨୦୧୭ର ଉପସ୍ଥାପିକା ଭାବରେ କାର୍ଯ୍ୟ କରିଛନ୍ତି ।
ରମାଶଙ୍କରଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର ପ୍ରେମ୍ ୱେଡ୍ସ ପ୍ରିୟା ୨୦୧୧ ମସିହାରେ ମୁକ୍ତିଲାଭ କରିଥିଲା ।
ରାଇକିଆ, ଭାରତୀୟ ରାଜ୍ୟ ଓଡ଼ିଶାର କନ୍ଧମାଳ ଜିଲାର ଏକ ସହର । ଏହାକୁ କନ୍ଧମାଳ ଜିଲ୍ଲାର ବାଣିଜ୍ୟିକ କେନ୍ଦ୍ର କୁହାଯାଏ । ଭୌଗୋଳିକ ଅବସ୍ଥିତି ଏହାର ଭୌଗୋଳିକ ଅବସ୍ଥିତି : 20.47  84.23  ଠାରେ ଓ ଏହା ସମୁଦ୍ରପତ୍ତନଠାରୁ ୪୮୫ ମିଟର ଉପରେ ରହିଛି । ଏହା ରାଜପଥଦ୍ୱାରା ଅନ୍ୟାନ୍ୟ ସହରମାନଙ୍କ ସହ ସଂଯୁକ୍ତ । ଏହାର ନିକଟତମ ରେଳ ଷ୍ଟେସନ ରେଢାଖୋଲଠାରେ ୧୦୦ କିଲୋମିଟର ଦୂରରେ ଅବସ୍ଥିତ । ପର୍ଯ୍ୟଟକ ଆକର୍ଷଣ ଅତ୍ୟନ୍ତ ଉଚ୍ଚ ପତ୍ତନରେ ଥିବା ଏହି ଅଞ୍ଚଳରେ ଘଞ୍ଚ ଅରଣ୍ୟ ଓ ପାହାଡରେ ଭରା ସବୁଜିମା ରହିଛି । ଏହା ନିକଟରେ କିଛି କ୍ଷୁଦ୍ର ଓ ବୃହତ ଜଳପ୍ରପାତ ମଧ୍ୟ ରହିଛି । ସେଥି ମଧ୍ୟରୁ ମୋଡାସୁର କୁଟି ଅନନ୍ୟତମ । ଏହା ରାଇକିଆ ଅଞ୍ଚଳରୁ 18 କିଲୋମିଟର ଦୂରରେ ଅବସ୍ଥିତ ଓ ଏହା ଏକ ପିକ୍ନିକ ସ୍ଥଳୀ ଭାବରେ ଅଞ୍ଚଳରେ ପ୍ରସିଦ୍ଧ । ଏଠାରେ ବନ୍ୟା ଜନ୍ତୁ ଓ ପକ୍ଷୀ ମାନଙ୍କ ମଧ୍ୟ ସମାଗମ ରହିଥାଏ । ଶିକ୍ଷା ସହରରେ ଏକ ଡିଗ୍ରୀ ମହାବିଦ୍ୟାଳୟ ସହ ବାଳକ ହାଇସ୍କୁଲ, ବାଳିକା ହାଇସ୍କୁଲ ଓ ଇଂରାଜୀ ମିଡିଆମ ସ୍କୁଲ ସମୂହ ରହିଛି । ଏଠାରେ ସରକାରଙ୍କଦ୍ୱାରା ସ୍ଥାପିତ କନ୍ୟାଶ୍ରମ ମଧ୍ୟ ରହିଛି । ଜନସଂଖ୍ୟା ରାଇକିଆର ଜନସଂଖ୍ୟା ୨୦୧୧ ଜନଗଣନା ଅନୁସାରେ ୭୮୦୯ ରହିଥିଲା ।ଏହା ମଧ୍ୟରୁ ପୁରୁଷ ସଂଖ୍ୟା ୩୬୬୦ ଥିବା ବେଳେ ମହିଳା ସଂଖ୍ୟା ୪୧୪୯ ରହିଥିଲା । ୬ ବର୍ଷରୁ କମ ସଂଖ୍ୟା ଏଠାରେ ୧୦.୮୬% ଥିଲା । ରାଇକିଆର ସାକ୍ଷ୍ୟରତା ହାର ୮୫.୨୦ ରହିଥିଲା ଯାହା ଜାତୀୟ ହାର ଓ ଓଡ଼ିଶାର ହାରଠାରୁ ଅଧିକ ।
ପଦ୍ମା ଗୋଲେ  ମରାଠୀ:        ; ୧୯୧୩ ୧୯୯୮  ଜଣେ ମରାଠୀ କବି ଥିଲେ, ଯିଏକି ମହାତ୍ମା ଗାନ୍ଧୀଙ୍କ ଆନ୍ଦୋଳନଦ୍ୱାରା ଅନୁପ୍ରାଣିତ ହୋଇ ନାରୀବାଦ ଉପରେ କବିତା ଲେଖିବା ଆରମ୍ଭ କରିଥିଲେ । ଜନ୍ମ, ପରିବାର ଓ ଶିକ୍ଷା ସେ ୧୯୧୩ ମସିହାରେ ମହାରାଷ୍ଟ୍ରର ସାଙ୍ଗଲି ଜିଲ୍ଲର ତସଗାଁଠାରେ ପାଟବର୍ଦ୍ଧନ ପରିବାରରେ ଜନ୍ମଗ୍ରହଣ କରିଥିଲେ । ସେ ଧନୀ ଭାରତୀୟ ପରିବାରର ଅନେକ ମହିଳାଙ୍କ ମଧ୍ୟରୁ ଜଣେ ଯିଏକି ନାରୀବାଦୀ ଲେଖିକା ହେବା ପାଇଁ ଗାନ୍ଧୀ ଆନ୍ଦୋଳନଦ୍ୱାରା ଉତ୍ସାହିତ ହୋଇଥିଲେ । ରାମ ଗଣେଶ ଗଡକରୀ, ତ୍ରୟମ୍ବକ ବାପୁଜୀ ଥମ୍ବରେ ଏବଂ ଯଶୱନ୍ତ ଦିନ୍‌କର ପେଣ୍ଡରକର ଲେଖାଦ୍ୱାରା ତାଙ୍କ କବିତା ଅନୁପ୍ରାଣିତ ହୋଇଥିଲା । ତାଙ୍କ କବିତାଗୁଡ଼ିକରେ ମୁଖ୍ୟତଃ ଭାରତୀୟ ମଧ୍ୟବିତ୍ତ ମହିଳାମାନଙ୍କ ଘରୋଇ ଜୀବନ ଚିତ୍ରିତ ହୋଇଛି । ରଚବାବଳୀ ଆକାଶବେଡି ଶ୍ରାବଣ ମେଘ ପ୍ରୀତିପଥର ନିହାର ସ୍ୱପ୍ନତା ସକାଳ ବ୍ୟକ୍ତିଗତ ଜୀବନ ପଦ୍ମା ଗୋଲେ ଶ୍ରୀମନ୍ତ ବିନାୟକରାଓ  (ବାବାସାହେବ ପାଟବର୍ଦ୍ଧନ) ଏବଂ ଶ୍ରୀମନ୍ତ ସରସ୍ୱତୀବାଇ ପାଟବର୍ଦ୍ଧନଙ୍କ ଦ୍ୱିତୀୟ ସନ୍ତାନ ଥିଲେ  । ୧୯୨୩ ମସିହାରେ ବିନାୟକରାଓଙ୍କ ମୃତ୍ୟୁ ପରେ, ତାଙ୍କ ମା ' ସମସ୍ତ ପିଲାମାନଙ୍କୁ ପୁଣେକୁ ନେଇଯାଇଥିଲେ, ଯେଉଁଠାରେ ସମସ୍ତ ଭାଇଭଉଣୀମାନେ ଶିକ୍ଷା ଲାଭ କରିଥିଲେ ।
ଏକ ସ୍ୟାଣ୍ଡୱିଚ ସାଧାରଣତଃ ପରିବା, ପନିର ଏବଂ ମାଂସ ଯୁକ୍ତ ଭୋଜନ ଅଟେ , ବ୍ରେଡ଼ର ସ୍ଲାଇସରେ କିମ୍ବା ତା 'ମଧ୍ୟରେ କିମ୍ବା ଅଧିକ ସମାନୟତଃ ଖାଦ୍ୟ ଯେଉଁଥିରେ ରୁଟିର ଦୁଇରୁ ଅଧିକ ଖଣ୍ଡ କଣ୍ଟେନର କିମ୍ବା ଅନ୍ୟ ଖାଦ୍ୟ ପଦାର୍ଥ ପାଇଁ ଆବରଣ ରୂପେ କାମକରିଥାଏ । ସ୍ୟାଣ୍ଡୱିଚ , ପଶ୍ଚିମ ଦୁନିଆରେ ଏକ ପୋର୍ଟେବୁଲ ଫିଙ୍ଗରିଙ୍ଗ ଭୋଜନ ରୂପେ ଆରମ୍ଭ ହୋଇଥିଲା, ତା 'ପରେ ସମୟର ଗତିବିଧି ଅନୁସାରେ ଏହା ଦୁନିଆ ସାରା ପ୍ରଚଳିତ ହୋଇଗଲା । ଏହା କାଫି ଲୋକପ୍ରିୟ ଖାଦ୍ୟ ଅଟେ, ଯାହାକୁ ମୁଖ୍ୟତଃ କାର୍ଯ୍ୟସ୍ଥଳ, ସ୍କୁଲ କିମ୍ବା ପିକନିକରେ ଅତି ସହଜରେ ନିଆଯାଇଥାଏ । ସାଧାରଣତଃ ଏଥିରେ ସାଲଡ ପରିବା, ମାଂସ, ପନିର, ବହୁ ପ୍ରକାର ଶାଗର ସଙ୍ଗମ ସାମିଲ ହୋଇଥାଏ । ବ୍ରେଡ଼ର ବ୍ୟବହାର ମୂଳ ରୂପେ କରାଯାଇଥାଏ । ସ୍ୱାଦ ବଢାଇବା ଏବଂ ରୂପ ପରିବର୍ତ୍ତନ ପାଇଁ ଏଥିରେ ବହୁ ପ୍ରକାର ମସଲାର ବ୍ୟବହାର କରାଯାଇଥାଏ । ଏହାକୁ ଗରମ ଏବଂ ଥଣ୍ଡାରେ ମଧ୍ୟ ଖିଆ ଯାଇଥାଏ । ଏହା ପ୍ରାୟତଃ ରେଷ୍ଟୁରାଣ୍ଟ ଏବଂ କ୍ୟାଫେରେ ବିକ୍ରୟ କରାଯାଇଥାଏ । ବ୍ୟୁତ୍ପତ୍ତି ୧୮ଶ ଶତାବ୍ଦୀର ବ୍ରିଟିଶ ଅଭିଜାତ ବର୍ଗରେ ଏହାର ନାମ  "ଜାନ ମୋନଟଗୁ ୪ର୍ଥ ଅର୍ଲ ଅଫ ସ୍ୟାଣ୍ଡୱିଚ"  ନାମରେ ରଖାଗଲା । ଏହା କୁହାଯାଏ କି, ସେ ନିଜ ଚାକରଙ୍କୁ ଦୁଇ ବ୍ରେଡ଼ ମଧ୍ୟରେ ମାଂସ ଭରି କରି ଆଣିବାର ଆଦେଶ ଦେଇଥିଲେ ଏବଂ ଚୁଙ୍କି ମୋନଟଗୁଙ୍କ 4 ଅର୍ଲ ଅଫ ସ୍ୟାଣ୍ଡୱିଚ ଚାଲିବା ବେଳେ, ଦ୍ୱିତୀୟରେ ସ୍ୟାଣ୍ଡୱିଚ ସମାନରହିଁ ଅର୍ଡର ଦେଲେ । ଏହା କୁହାଯାଏ କି, ଲର୍ଡ ଖାଦ୍ୟର ଏହି ରୂପର ନିର୍ମାଣ ଏଥିପାଇଁ କଲେ କାରଣ, ଏହା ତାଙ୍କୁ କାର୍ଡ ଖେଳିବା ଜାରି ରଖିବାର ଅନୁମତି ଦେଇଥିଲା । ବିଶେଷ କରି କ୍ରାଇବେଜ, କାରଣ ଖେଳିବା ସମୟରେ ତାଙ୍କ ହାତ ଅସନା ହେଉନଥିଲା ଯେପରି ମାଂସ ଖାଇବା ସମୟରେ ହୁଏ । ପରିଚିତ ରୂପେ ଅଫବାହ ପୀୟରେ ଜିନ ଗ୍ରୋସ୍ଲେର ଲୋଣ୍ଡ୍ରେସ  ( ନିଏଶେଟେଲ, 1770 ) ମସିହାରେ ପ୍ରକାଶିତ ହେଲା ଯାହାର ଅନ୍ତରଣ  "ଏ ଟୁର ଅଫ ଲଣ୍ଡନ"  1772; ରୂପେ ହୋଇଥିଲା । ଲଣ୍ଡନରେ 1765 ମସିହା ଅନୁସାରେ ଗ୍ରୋସ୍ଲେଙ୍କ ବିଚାରର ଗଠନ ହୋଇଥିଲା । ସ୍ୟାଣ୍ଡୱିଚର ଜୀବନୀ ଲେଖକ ଏନ.ଏ.ଏମ ରୋଗରଦ୍ୱାରା ଏକ ବିକଳ୍ପ ପ୍ରଦାନ କରାଗଲା, ଯିଏ କହିଲେ କି ସ୍ୟାଣ୍ଡୱିଚ ନୌସେନା, ରାଜନୀତି ଏବଂ କଳା ପ୍ରତି ପ୍ରତିବଦ୍ଧତାର ଅର୍ଥ ତାହାର ଡେସ୍କରେ ପ୍ରଥମ ସ୍ୟାଣ୍ଡୱିଚର ଅତ୍ୟଧିକ ସେବନର ସମ୍ଭାବନା ହୋଇଥିଲା ।
ଶୋଲିଙ୍ଗୁର ଏକ ଭାରତୀୟ ସହର ପଞ୍ଚାୟତ   ଅଟେ । ଏହା ତାମିଲନାଡୁର ବେଲ୍ଲୋରେ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶୋଲିଙ୍ଗୁର ସହରର ମୋଟ ଜନସଂଖ୍ୟା ୨୬୫୯୭ ଅଟେ । ସେଥି ମଧ୍ୟରୁ ୫୦.୬୧% ଜଣ ପରୁଷ ହୋଇଥିବା ବେଳେ ୪୯.୩୯% ଜଣ ନାରୀ ଅଟନ୍ତି । ଶୋଲିଙ୍ଗୁରର ସାକ୍ଷରତା ହାର ୭୩.୬୮% ଅଟେ । ଏହା ଜାତୀୟ ହାରଠାରୁ ୮.୮୪% ପ୍ରତିଶତ କମ ଅଟେ । ସେଥିରୁ ୪୧.୦୨% ପ୍ରତିଶତ ପୁରୁଷ ଓ ୩୨.୬୬% ନାରୀ ଅଟନ୍ତି । ୧୧.୫୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ଶୋଲିଙ୍ଗୁରର ସରକାରୀ ଭାଷା ଅଟେ ।
ପୃଥ୍ୱୀରାଜ ହରିଚନ୍ଦନ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ତଥା ମନ୍ତ୍ରୀ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ପୃଥ୍ୱୀରାଜ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ଚିଲିକା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୮୩,୨୬୪ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ରଘୁନାଥ ସାହୁଙ୍କୁ ୪,୫୬୬ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାବରେ ସେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରୁଛନ୍ତି ।
ଅନୁଭବ ମହାନ୍ତି  (ଜନ୍ମ: ୨୦ ଜାନୁଆରୀ ୧୯୭୭) ଓଡ଼ିଶାରେ ରହୁଥିବା ଓଡ଼ିଆ କଥାଚିତ୍ର ଜଗତର ଜଣେ ଅଭିନେତା, ଲୋକ ସଭା ସଭ୍ୟ ତଥା ପୁର୍ବତନ ରାଜ୍ୟ ସଭା ସଭ୍ୟ  । ସେ ୨୦୦୪ ମସିହାରେ ଆଇ ଲଭ ୟୁ ଚଳଚ୍ଚିତ୍ରରୁ ଅଭିନେତା ଜୀବନ ଅରମ୍ଭ କରିଥିଲେ । ସେ ସାଥି ଅମର୍ କଥାଚିତ୍ର ମଧ୍ୟମରେ ବଙ୍ଗାଳି ଚଳଚ୍ଚିତ୍ରରେ ଅଭିନେତା ଜୀବନ ଆରମ୍ଭ କରିଥିଲେ । ୨୦୧୯ ଭାରତୀୟ ସାଧାରଣ ନିର୍ବାଚନରେ ସେ କେନ୍ଦ୍ରାପଡ଼ା ଲୋକ ସଭା ନିର୍ବାଚନ ମଣ୍ଡଳୀରୁ ନିକଟତମ ପ୍ରତିଦ୍ୱନ୍ଦୀ ବୈଜୟନ୍ତ ପଣ୍ଡାଙ୍କୁ ହରାଇ ଲୋକ ସଭା ସଦସ୍ୟ ଭାବେ ନିର୍ବାଚିତ ହୋଇଥିଲେ । ପ୍ରାରମ୍ଭିକ ଜୀବନ ସେ ଓଡ଼ିଶାର କଟକସ୍ଥିତ ନନ୍ଦୀ ସାହି ରେ,ଠାରେ ଜନ୍ମ ନେଇଥିଲେ । ବାପା ଅଧ୍ୟାପକ ଅଭୟ ମହାନ୍ତି ଆକାଶବାଣୀର ଜଣେ ସ୍ୱୀକୃତିପ୍ରାପ୍ତ କଳାକାର ଓ ଭାଇ ଅନୁପ୍ରାସ ମହାନ୍ତି ଫିଲ୍ମ ପ୍ରଯୋଜନା ଓ ବ୍ୟବସାୟରେ ସଂପୃକ୍ତ । ସେ ବିଦ୍ୟାଳୟ ଶିକ୍ଷା ଡିଏଭି ପବ୍ଲିକ୍ ସ୍କୁଲ, କଟକରେ ସମ୍ପୁର୍ଣ୍ଣ କରିଥିଲେ । ଖ୍ରୀଷ୍ଟ ମହାବିଦ୍ୟାଳୟ,କଟକଠାରେ ପଢୁଥିବା ସମୟରେ ତାଙ୍କୁ ପ୍ରଥମ ଫିଲ୍ମ ଆଇ ଲଭ ୟୁରେ ସୁଯୋଗ ମିଳିଥିଲା। ଚଳଚ୍ଚିତ୍ରରେ ଅଭିନୟ କରିବା ଆଗରୁ, ସେ ଆଲବମ୍ ଜଗତରେ ମଧ୍ୟ ଖୁବ ପ୍ରତିଷ୍ଠା ଲାଭ କରିସାରିଥିଲେ । ଚଳଚ୍ଚିତ୍ର ଜୀବନ ୨୦୦୪ ମସିହାରେ ଆଇ ଲଭ ୟୁ କଥାଚିତ୍ରରୁ ଅଭିନେତା ଜୀବନ ଆରମ୍ଭ କରିଥିବା ଅନୁଭବ, ବର୍ତ୍ତମାନ ସୁଦ୍ଧା ୩୩ରୁ ଅଧିକ ଓଡ଼ିଆ ଓ ବଙ୍ଗଳା ଚଳଚ୍ଚିତ୍ରରେ ଅଭିନୟ କରିସାରିଛନ୍ତି । ଅଭିନୀତ ଓଡ଼ିଆ କଥାଚିତ୍ର ଅଭିନୀତ ବଙ୍ଗଳା କଥାଚିତ୍ର ମାନ ସମ୍ମାନ ଶ୍ରେଷ୍ଠ ଅଭିନେତା, ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର, ୨୦୦୯ ରାଜନୈତିକ ଜୀବନ ୨୭ ଅପ୍ରେଲ ୨୦୧୩ ମସିହାରେ ଅନୁଭବ ବିଜୁ ଜନତା ଦଳରେ ଯୋଗ ଦେଇଥିଲେ । ଜୁନ ମାସ ୨୦୧୪ରେ ରାଜ୍ୟସଭା ସାଂସଦରୂପେ ନିର୍ଦ୍ୱନ୍ଦରେ ମନୋନୀତ ହୋଇଥିଲେ । ୨୦୧୯ ଭାରତୀୟ ଲୋକ ସଭା ନିର୍ବାଚନରେ ବିଜୁ ଜନତା ଦଳ ପକ୍ଷ୍ୟରୁ ଅନୁଭବ କେନ୍ଦ୍ରାପଡ଼ା ନିର୍ବାଚନ ମଣ୍ଡଳୀରୁ ଭାରତୀୟ ଜନତା ପାର୍ଟିର ବୈଜୟନ୍ତ ପଣ୍ଡାଙ୍କ ସହ ପ୍ରତିଦ୍ୱନ୍ଦିତା କରିଥିଲେ ।
ହିନ୍ଦୁସ୍ତାନ ପେଟ୍ରୋଲିୟମ କର୍ପୋରେଟ ଲିମିଟେଡ    ( : 500104, : ) ଇଣ୍ଡିଆ ନିଜସ୍ୱଅଏଲ ଏବଂ ଗ୍ୟାସ କମ୍ପାନୀର ମୁଖ୍ୟ କାର୍ଯ୍ୟଳୟ ମୁମ୍ବାଇ,ମହାରାଷ୍ଟ୍ର ଏବଂ ତା ସହ  । ବିଶ୍ୱ ସ୍ତରୀୟ 500ରେ ବିଶ୍ୱର ସ୍ତରରେ ସ୍ଥାନ ୨୬୦ରେ ଥିଲା  (୨୦୧୩)ରେଏବଂ ଭାରତ କମ୍ପାନୀ ମଧ୍ୟରେ ୪ ସ୍ଥାନରେ  (୨୦୧୨)ଅଛି  । ୨୫% ମାର୍କେଟ ସେୟାର ଭାରତର ମଧ୍ୟରେ ଏବଂ ମଜଭୁତ ଭିତ୍ତିଭୂମି ସରାଂଚନା ମାର୍କେଟ ରେ। ଭାରତ ସରକାର୫୧.୧୧% ସେୟାର ଏବଂ ଅନ୍ୟ ସବୁ ବିତରଣ ଆର୍ଥିକ ଅନୁଷ୍ଠାନ, ପବ୍ଲିକ ଏବଂ ଅନ୍ୟ ପୁଞ୍ଜିଲଗାଣକାରୀ। ଇତିହାସ ୨୦୦୩ରେ  ଅର୍ଜୀକୁ ମାନି ସୁପ୍ରିମକୋର୍ଟ ବାଧା ଦେଇଥିଲେ ହିନ୍ଦୁସ୍ତାନ ପେଟ୍ରୋଲିୟମ ଏବଂ ଭାରତ ପେଟ୍ରୋଲିୟମକୁ ସରକାରୀ କରଣରୁ ଘରୋଇ କରଣ କରିବାକୁ ସାଂସଦରେ ବିନା ବିଲ ଆଗତ କରି।ଉପଦେଶ ଅନୁସାରେ, ରାଜେନ୍ଦ୍ର ସାଚାର ଏବଂପ୍ରଶାନ୍ତ ଭୂଷଣ କହିଥିଲେ,କେବଳ ରାସ୍ତା କମ୍ପାନୀ ଯଦି ପୁଞ୍ଜି ହ୍ରାସ କରିବା/ବିକ୍ରି କରିବ,କମ୍ପାନୀକୁ ଅଧିନିୟମ ଅନୁସାରେ ଖାରଜ/ରଦ୍ଧ କରାଯିବ ଯାହା ୧୯୭୦ରେ ରାଷ୍ଟ୍ରୀୟକରଣ ହୋଇଥିଲା। ଫଳାଫଳ ହେଲା କି ,ସରକାର ମୁଖ୍ୟ ଯିଏ କି ଦୁଇଟି ଯାକକୁ ବାଧ୍ୟ କରି ଘରୋଇ କରଣ କରି ପାରିବେ। ଧୀରେଧୀରେ ବର୍ଷକୁ ବର୍ଷଆଗକୁ ବଢ଼ିବାକୁ ଲାଗିଛି।ରେଫିଇନାରୀର କ୍ଷମତା ଧୀରେ ଧୀରେ ବଢିଚାଲୁଚି,୧୯୮୪/୮୫ରେ୫.୫ ମିଲିୟନ ମେଟ୍ରିକ ଟନରୁ ମାର୍ଚ୍ଚ୨୦୧୩ ପର୍ଯ୍ୟନ୍ତ୧୪.୮୦ମିଲିୟନ ମେଟ୍ରିକ ଟନକୁ  ବଢ଼ିଛି। କାର୍ଯ୍ୟ ସମ୍ପାଦନ ଦୁଇଟି ମୁଖ୍ୟ ବିଶୋଧନଗାର କାଯ୍ୟ କରେ ବିଭିନ୍ନ ପ୍ରକାରର ଓ ବହୁତ ପରିମାଣର ପେଟ୍ରୋଲିୟମ ଅଏଲ ଏବଂ ବିଶେଷ ମାନର, ଗୋଟେ ମୁମ୍ବାଇ (ଦକ୍ଷିଣ ପଟେ)ତାର କ୍ଷମତା୬.୫ ମିଲିୟନ ମେଟ୍ରିକ ଟନ ପ୍ରତି ବର୍ଷ  । ଏବଂ ଅନ୍ୟଟି ବିଶାଖାପାଟଣା (ପୂର୍ବ ପଟେ) ତାର କ୍ଷମତା୮.୩ମିଲିୟନ ମେଟ୍ରିକ ଟନ ପ୍ରତି ବର୍ଷ   ଚୁକ୍ତି ସରକାର ସହକରି ରେଫିଇନାରୀ ବ୍ୟବସ୍ଥା ବର୍ମେର, ରାଜସ୍ଥାନରେ କରିଅଛି ।ଏହାର କାର୍ଯ୍ୟ ସମ୍ପାଦନ କମ୍ପାନୀତଳେ ହଉଚି, ଯାହାକୁ -ରାଜସ୍ଥାନ ରେଫିଇନାରୀ ଲିମିଟେଡ଼ କୁହାଯାଏ। ବର୍ତ୍ତମାନ ଉତ୍ପାଦନ ୩୦୦+ରୁ ଅଧିକ ପ୍ରକାରର ତୈଳ ଓ ବିଶେଷ ମାନର ଗ୍ରୀଜ୍। ମାର୍କେଟରେ ର ଗଠିତ ଆଞ୍ଚଳିକ ଅଫିସ ୧୩ଟି ମୁଖ୍ୟ ସହର ମାନଙ୍କରେ ଏବଂ୧୦୧ ଅଫିସ। ପଦାର୍ଥ ପେଟ୍ରୋଲ :ଅଏଲ ଶିଳ୍ପରେ ପେଟ୍ରୋଲକୁ ମୋଟରର ଆତ୍ମା  କୁହାଯାଏ। ପ୍ରଦାର୍ଥ ମାର୍କେଟରେ ପମ୍ପଦ୍ୱାରା ଦେଶ ସାରା ଖୁଚୁରା ବ୍ୟବସାୟଦ୍ୱାରା ପରିଚାଳିତ ହଉଚି। ଏହାକୁ ଖାଉଟି/ଲୋକମାନେ ନିତିଦିନ ନିଜ ମୋଟର ମାନଙ୍କରେବ୍ୟବହାର କରୁଛନ୍ତି। ଡିଜେଲ :   . ପ୍ରଦାର୍ଥ ମାର୍କେଟରେ ପମ୍ପଦ୍ୱାରା ଦେଶ ସାରା ଖୁଚୁରା ବ୍ୟବସାୟଦ୍ୱାରା ପରିଚାଳିତ ହଉଚି ।ଏହାକୁ ଲୋକମାନେ ନିତିଦିନ ବ୍ୟବହାର କରୁନାହାନ୍ତି, କିନ୍ତୁ ପରିବହନ ସଂସ୍ଥା, ଶିଳ୍ପକ୍ଷେତ୍ରରେ ଇତ୍ୟାଦି। : , . 30% . ,4 8 2011 ., . ଏଲପିଜି : ଏଚପି ଗ୍ୟାସ, ର ଏଲପିଜି ମାର୍କ ପ୍ରମୁଖ ସାରା ଭାରତରେ ଘରୋଇ ଓ ଶିଳ୍ପକ୍ଷେତ୍ରରେ ବ୍ୟବହାର ହୁଏ।   . 1. ବିଟୁମିନସ୍ ଏକ ପ୍ରକାରର ତରଳ ପ୍ରଦାର୍ଥ ]] ତୈଳ ବିଶୋଧନଗାର ଭାରତରେ ବହୁତ ତୈଳ ବିଶୋଧନଗାର ଅଛି। ସେଗୁଡିକ ହେଲା: ମୁମ୍ବାଇ ରେଫିଇନାରୀ -କ୍ଷମତା ୬.୫ ମିଲିୟନ ମେଟ୍ରିକ ଟନ   ବିଶାଖାପାଟଣା ରେଫିଇନାରୀ - କ୍ଷମତା ୮.୩ ମିଲିୟନ ମେଟ୍ରିକ ଟନ ,ବିଶାଖାପାଟଣା ମାଙ୍ଗାଲୋର ରେଫିଇନାରୀ ପ୍ରାଇଭେଟ ଲିମିଟେଡ଼ - କ୍ଷମତା ୯.୬୯ ମିଲିୟନ ମେଟ୍ରିକ ଟନ  ମାଙ୍ଗାଲୋର ,କର୍ଣ୍ଣାଟକ ( ର ୧୬.୬୫% ). ଗୁରୁ ଗୋବିନ୍ଦ ସିଂ ରେଫିଇନାରୀ - କ୍ଷମତା ୯ ମିଲିୟନ ମେଟ୍ରିକ ଟନର   , ପଞ୍ଜାବ   & 49%  । ବର୍ମେର ରେଫିଇନାରୀ - କ୍ଷମତା ୯ ମିଲିୟନ ମେଟ୍ରିକ ଟନ   । ଏହା ରାଜସ୍ଥାନ ସରକାର ସହ । ଅନ୍ତର୍ଜାତୀୟ ସ୍ତର 500ର କମ୍ପାନୀ ସ୍ତର ଅନୁସାରେ ତା ସ୍ଥାନ୨୦୧୩ ମସିହାରେ ୨୫୯ଥିଲା। ୨୦୧୩ ମସିହାରେ 2000 ଲିଷ୍ଟ ଅନୁସାରେ ତା ସ୍ଥାନ ୧୨୧୭। ୨୦୧୦ ମସିହାରେ ଏବଂ ଇକୋନୋମିକ ଟାଇମ୍ସ ସର୍ବେକ୍ଷଣ ଅନୁସାରେଏହା ଭାରତରେ ମୁଖ୍ୟ୧୦ଟି ବ୍ରାଣ୍ଡ ମଧ୍ୟରୁ ଗୋଟେ। ମାନ ଏବଂ ସନମ୍ମାନ ଏନଡିଟିଭି ପ୍ରଫିଟ ବିଜିନେସ ଲିଡ଼ର ଆୱାର୍ଡ       ୨୦୦୮ ୧୦୦ ଆୱାର୍ଡ ୨୦୦୮ ଇଣ୍ଡିଆ ଷ୍ଟାର ଆୱାର୍ଡ ସେଫଟି ଆୱାର୍ଡ ନ୍ୟାସନାଲ ଆୱାର୍ଡ ଫର ଅକ୍ସଇଲେନ୍ସ କଷ୍ଟ ମ୍ୟାନେଜମେଣ୍ଟ 2008     ମୁଖ୍ୟ ସୁବିଧା ସୁଯୋଗ ମୁମ୍ବାଇ ରିଫାଇନାରୀ - ଇନ୍ଧନ ଓ ତେଲ ରିଫାଇନାରୀ - ଇନ୍ଧନ ମାଙ୍ଗାଲୋର -ଏମଆରପିଲ -ଏଚ୍ଏମଈଲ ତେଲ, ଗ୍ରୀସ୍ଏବଂ ଅନ୍ୟାନ୍ୟ - .   ତେଲ ଏବଂ ଗ୍ରୀସ୍ ର ବ୍ୟବସ୍ଥା , ମୁମ୍ବାଇ। - ଏସିଆର ସବୁଠୁ ବଡ଼ ରଖିବାର ସ୍ଥାନ - ।
ବୈଷ୍ଣବ ପ୍ରଧାନ  (୧ ଅପ୍ରେଲ ୧୯୫୧ - ୨୧ ମଇ ୨୦୦୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୀରମହାରାଜପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବୈଷ୍ଣବ ପ୍ରଧାନ ୧୯୫୧ ମସିହାର ଅପ୍ରେଲ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଘନଶ୍ୟାମ ପ୍ରଧାନ ଓ ପତ୍ନୀଙ୍କ ନାମ ପୁଷ୍ପାଞ୍ଜଳୀ ପ୍ରଧାନ । ରାଜନୈତିକ ଜୀବନ ବୈଷ୍ଣବ ପ୍ରଧାନ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ବୈଷ୍ଣବ ପ୍ରଧାନ ୨୦୦୩ ମସିହାର ମଇ ୨୧ ତାରିଖରେ ମୃତ୍ୟବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୨ ବର୍ଷ ବୟସ ହୋଇଥିଲା ।
ଦାସକାଠିଆ ଏକ ପାରମ୍ପାରିକ ଓଡ଼ିଆ ସଙ୍ଗୀତ-ନାଟ କଳା । ଏହା ଗଞ୍ଜାମ ସମେତ ଓଡ଼ିଶାର ଅନେକ ଜିଲ୍ଲାରେ ଅଭିନୀତ ହୋଇଥାଏ । ଏହା ଆଗକାଳରେ ମନୋରଞ୍ଜନ ଏକ ମୁଖ୍ୟ ମାଧ୍ୟମ ଥିଲା । ଏଠିରେ ଏକ କାଠ ଯୋଡ଼ାକୁ ନିଜ ନିଜ ସହିତ ବଜାଇ ଏକ ନିଆରା ଶବ୍ଦ ତିଆରି କରାଯାଇଥାଏ, ପାଳିଆ ଓ ଗାହାଣ ଏହାକୁ ବ୍ୟବହାର କରି ଗୀତ ଓ ଅଭିନୟ ମାଧମରେ ଏକ ପୁରାଣ ବର୍ଣ୍ଣନାକୁ ପରିବେଷଣ କରିଥାନ୍ତି । ଗାୟକରତ୍ନ ବୈଦ୍ୟନାଥ ଶର୍ମ୍ମା ଦାସକାଠିଆର ଉଲ୍ଲେଖଯୋଗ୍ୟ କଳାକାରମାନଙ୍କ ମଧ୍ୟରୁ ଅନ୍ୟତମ । ଶବ୍ଦାର୍ଥ  'ଦାସ' ର ଅର୍ଥ ହେଉଛି ସେବକ ଓ  'କାଠିଆ'  ଅର୍ଥ ହେଉଛି କାଠରେ ତିଆରି ଯୋଡ଼ା ଯାହା ଗାହାଣ ଓ ପାଳିଆଙ୍କ ଦେଇ ବଜାଯାଇଥାଏ । ଏଥିରେ ଗାହାଣ ଓ ପାଳିଆ ନିଜକୁ ଭଗବାନ ଶିବଙ୍କ ଦାସ ଭାବରେ ଗ୍ରହଣ କରି ତାଙ୍କର ବନ୍ଦନାପୂର୍ବକ ଗୀତ ଗାନ କରି ଅଭିନୟ ମାଧ୍ୟମରେ ଦାସକାଠିଆ ପରିବେଷଣ କରିଥାନ୍ତି । ବଡ଼ ଆକାରର ଦାସକାଠିକୁ ରାମତାଳି ନାମରେ ଅଭିହିତ କରାଯାଇଥାଏ । ଏହି ରାମତାଳିର ବର୍ଣ୍ଣନା କବିସମ୍ରାଟ ଉପେନ୍ଦ୍ର ଭଞ୍ଜଙ୍କ ବୈଦେହୀଶ ବିଳାସରେ ମଧ୍ୟ ପ୍ରାପ୍ତ ହୁଏ । ପରିବେଷଣ ଏହା ମୁଖ୍ୟତଃ ଶିବଙ୍କ ବନ୍ଦନା-ଗୀତନାଟ ହୋଇଥିଲେ ମଧ୍ୟ ଏଥିରେ କାଳୀ, ଗଣେଶ ଆଦି ଦେବଦେବୀଙ୍କ ବନ୍ଦନା ମଧ୍ୟ ଏଥିରେ ସ୍ଥାନ ପାଇଥାଏ । ଏହି ପରିବେଷଣ ବେଳରେ ଗାହାଣ ଓ ପାଳିଆ ନାନାଦି ଲଘୁ ପରିହାସ ଛଳରେ ଅନେକ ଜାଣିବା କଥା କହିଥାନ୍ତି । ପରିବେଷଣ ସମୟରେ ହାତରେ ଥିବା ଯୋଡ଼ା କାଠିଆକୁ ବଜାଇ ଗୀତ ବୋଲାଯାଇଥାଏ ଓ ଅଭିନୟ କରାଯାଇଥାଏ । ଏଥିରେ ପ୍ରଧାନତଃ ପୌରାଣିକ କାହାଣୀ ସ୍ଥାନ ପାଉଥିଲେ ହେଁ ଅଧୁନା ଦୂରଦର୍ଶନ ଓ ଆକାଶବାଣୀରେ ପ୍ରସାରିତ ହେଉଥିବା ନାନାଦି ଜନ ସଚେତନତା ଓ ସ୍ୱାସ୍ଥ୍ୟ ସଚେତନତା କାର୍ଯ୍ୟକ୍ରମରେ ସ୍ୱାସ୍ଥ୍ୟ ସଚେତନତାକୁ ନେଇ ଦାସକାଠିଆ ପରିବେଷଣ କରାଯାଉଛି । ଅଧୁନାତନ ସ୍ଥିତି ପାଲା ଓ ଦାସକାଠିଆ ସାଧାରଣ ଓ ସରକାରୀ ପ୍ରୋତ୍ସାହନ ଅଭାବରୁ ଧୀରେ ଧୀରେ ଲୋପ ପାଇବାକୁ ବସୁଛି, ଏଥି ନିମନ୍ତେ ଧିରେ ଧିରେ ସରକାରୀ ଓ ବେସରକାରୀ ସ୍ତରରେ ଧିରେ ଧିରେ ଅଣଲାଭକାରୀ ଓ ଅଣ ସରକାରୀ ସଙ୍ଗଠନ ଜରିଆରେ ଏହାର ପୁନରୁଦ୍ଧାର ପାଇଁ ଉଦ୍ୟମ କରାଯାଉଅଛି ।
ଅପରିମେୟ ସଂଖ୍ୟା ଗୋଟିଏ ବାସ୍ତବ ସଂଖ୍ୟା ଯାହାକି ଏକ ଭଗ୍ନସଂଖ୍ୟା / , ରୂପରେ ପ୍ରକାଶ କରାଯାଇପାରିବ ନାହିଁ,  ଏଠାରେ ଏକ ପୂର୍ଣ୍ଣସଂଖ୍ୟା ଓ ଶୂନ୍ୟ ଛଡ଼ା ଅନ୍ୟ ପୂର୍ଣ୍ଣସଂଖ୍ୟା । ପ୍ରକାରାନ୍ତରେ ବାସ୍ତବ ସଂଖ୍ୟା ସେଟରେ ଯେଉଁସବୁ ସଂଖ୍ୟା ପରିମେୟ ନୁହେଁ ସେ ସବୁ ହେଉଛନ୍ତି ଅପରିମେୟ ସଂଖ୍ୟା । ସଂଖ୍ୟା ରେଖାରେ ଅପରିମେୟ ସଂଖାକୁ ରେଖା ଉପରିସ୍ଥ ବିନ୍ଦୁ ମାଧ୍ୟମରେ ଚିହ୍ନଟ କରାଯାଇପାରିବ ନାହିଁ । ଅପରିମେୟ ସଂଖ୍ୟାକୁ ଦଶମିକ ସଂଖ୍ୟାରେ ପ୍ରକାଶ କରିବା ବେଳେ ତାହା ସସୀମ ଦଶମିକ କିମ୍ବା ପୌନଃପୁନିକ ଦଶମିକ ନ ହୋଇ ଅସୀମ ଦଶମିକ ଆକାରରେ ପ୍ରକାଶିତ ହୁଏ । ଯେଉଁ ବାସ୍ତବ ସଂଖ୍ୟାସବୁ ପରିମେୟ ନୁହନ୍ତି ସେ ସବୁ ଅପରିମେୟ ସଂଖ୍ୟା ଅଟନ୍ତି, ଯଥା;୨ର ବର୍ଗମୂଳ  ୨ , ପାଇ ..... ଇତ୍ୟାଦି । ଅଷ୍ଟାଦଶ ଶତାବ୍ଦୀରେ ଜୋହାନ୍ନ ହେନ୍ରିକ୍ ଲାମ୍ବର୍ଟ ପ୍ରମାଣ କରିଥିଲେ ଯେ ଗୋଟିଏ ଅପରିମେୟ ସଂଖ୍ୟା । ଭାରତୀୟ ସଂଦର୍ଭରେ ଅପରିମେୟ ସଂଖ୍ୟାର ଉଲ୍ଲେଖ ବୈଦିକ ଯୁଗରେ ରଚିତ ସଂହିତା, ବ୍ରାହ୍ମଣ, ଇତ୍ୟାଦି ରଚନାରେ ଦେଖିବାକୁ ମିଳେ । ଖ୍ରୀଷ୍ଟପୂର୍ବ ସପ୍ତମ ଶତାବ୍ଦୀ ବେଳକୁ ଭାରତୀୟ ଗାଣିତିକ ମାନବ  . 750   690   ଜ୍ଞାତଥିଲେ ଯେ ୨ ଏବଂ ୬୧ ଭଳି କିଛି ସଂଖ୍ୟାର ବର୍ଗମୂଳ ସଂପୂର୍ଣ୍ଣ ସଠିକ ଭାବେ ନିର୍ଣ୍ଣୟ କରାଯାଇପାରିବ ନାହିଁ । ଜଣାଯାଏ, ଆର୍ଯ୍ୟଭଟ୍ଟ  (5 ) ପାଇର ସଠିକ ମୂଲ୍ୟ କେବଳ ଦଶମିକ ପାଞ୍ଚ ସ୍ଥାନ ପର୍ଯ୍ୟନ୍ତ ବାହାର କରି ଏହାକୁ ପାଇର ଆସନ୍ନ ମୂଲ୍ୟ ଭାବେ ପ୍ରକାଶ କରିଥିଲେ  । ଗାଣିତିକ ଧର୍ମ ଅପରିମେୟ ସଂଖ୍ୟା ଗୁଡିକର କିଛି ଗାଣିତିକ ଧର୍ମ ହେଉଛି: ଏକ ଅପରିମେୟ ସଂଖ୍ୟାକୁ ଦଶମିକରେ ପ୍ରକାଶ କରିବାକୁ ଗଲେ ତାହା ଏକ ଅସୀମ ଦଶମିକ ସଂଖ୍ୟା ରୂପେ ପ୍ରକାଶିତ ହୁଏ । ବାସ୍ତବ ସଂଖ୍ୟାର ସେଟ ଅସୀମ, କିନ୍ତୁ ପରିମେୟ ସଂଖ୍ୟାର ସେଟ ସସୀମ ଅଟେ । ଅତଏବ ଗାଣିତିକ ପଦ୍ଧତିରେ ଅପରିମେୟ ସଂଖ୍ୟାର ସେଟ ଅସୀମ ଅଟେ ।
ଗ୍ରେଗୋରୀ ପାଞ୍ଜି ଅନୁସାରେ ୪ ଡିସେମ୍ବର ବର୍ଷର ୩୩୮ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୩୯ତମ  । ବର୍ଷ ଶେଷ ହେବା ପାଇଁ ଆଉ ୨୭ ଦିନ ବାକି ଅଛି ।
ଅବଧିପୂର୍ବ ପ୍ରସବ  (ଇଂରାଜୀରେ , ବା ), ନାମ ଦିଆଯାଏ ଯେଉଁ ଶିଶୁ ୩୭ ସପ୍ତାହ ଗର୍ଭ ସମୟ ପୂର୍ବରୁ ଜନ୍ମ ହୁଏ  । ଏହି ଶିଶୁମାନଙ୍କୁ ଇଂରାଜୀରେ ପ୍ରୀମିଜ   ବା ପ୍ରେମ୍ମିଜ   କୁହାଯାଏ । ଅବଧିପୂର୍ବ ପ୍ରସବ ଲକ୍ଷଣ: ଜରାୟୁ ସଙ୍କୋଚନ ପ୍ରତି ଦଶ ମିନିଟ ପୂର୍ବରୁ ହୁଏ କିମ୍ବା ଯୋନୀପଥରୁ ତରଳ ପଦାର୍ଥ କ୍ଷରିତ ହୁଏ । ଅପରିପକ୍ୱ ଶିଶୁର ସେରେବ୍ରାଲ୍ ପାଲ୍‌ସି, ବିକାଶ ବିଳମ୍ବ, ଶ୍ରବଣ ସମସ୍ୟା ଓ ଦୃଷ୍ଟି ସମସ୍ୟା ସଙ୍କଟ ହୋଇପାରେ । ଯେତେ ଶୀଘ୍ର ଶିଶୁ ଜନ୍ମ ହେବ ସେତେ ସଙ୍କଟ ସମ୍ଭାବନା ରହିବ । ଏ ପ୍ରକାର ପ୍ରସବର କାରଣ ଜଣାଯାଇ ନାହିଁ । କେତେକ ସଙ୍କଟ ଜନ‌କ ଅବସ୍ଥାମାନଙ୍କର ନାମ: ଡାଏବେଟିସ, ଉଚ୍ଚ ରକ୍ତଚାପ, ଗର୍ଭରେ ଏକାଧିକ ଶିଶୁ, ମୋଟାପଣ ବା ସ୍ୱଳ୍ପ ଓଜନ ବିଶିଷ୍ଟ, ଯୋନୀପଥ ସଂକ୍ରମଣ, ଧୂମ୍ରପାନ ଓ ମାନସିକ ଚାପ । କୌଣସି ଗର୍ଭାବସ୍ଥାକୁ ଡାକ୍ତରୀ କାରଣ ନ ଥାଇ ୩୯ ସପ୍ତାହ ପୂର୍ବରୁ ଡାକ୍ତରୀ ପ୍ରସବ କରାଇବା ଅନୁଚିତ । ସିଜରିଆନ ସେକସନ ମଧ୍ୟ ସେହି କାରଣରୁ ସୁପାରିସ ଯୋଗ୍ୟ ନୁହେଁ । କେବଳ ପ୍ରି-ଏକ୍ଲାମ୍ପସିଆ ରୋଗ ହେଲେ ପ୍ରସବ କରାଯାଇ ପାରେ । ସଙ୍କଟାବସ୍ଥା ଥିଲେ ଗର୍ଭାବସ୍ଥାରେ ପରୋଜେସ୍ଟେରନ ହରମୋନ ଦେଲେ ଅବଧିପୂର୍ବ ପ୍ରସବ ପ୍ରତିରୋଧ କରାଯାଇପାରେ । ବିଛଣା ବିଶ୍ରାମର ଉପକାରୀତା ବିଷୟରେ ପ୍ରମାଣ ମିଳୁନି । ହିସାବରୁ ଜଣାଯାଏ; ଉପ‌ଯୁକ୍ତ ଚିକିତ୍ସା ପାଇଲେ ଅବଧିପୂର୍ବଜାତ ଶିଶୁଙ୍କ ମଧ୍ୟରୁ ୭୫ % ବଞ୍ଚିଯାଆନ୍ତି । ୨୪ରୁ ୩୪ ସପ୍ତାହ ମଧ୍ୟରେ ପ୍ରସବ ହେବା ସମ୍ଭାବନା ଥିଲେ କର୍ଟିକୋସ୍ଟିରଏଡ ଦେଇ ଉନ୍ନତ ଫଳାଫଳ ମିଳେ । ନିଫେଡିପିନ ଭଳି ଅନେକ ଔଷଧ ଅଛି ଯାହା ଦେଲେ ପ୍ରସବ ଡେରି କରେଇ ହେବ ଓ ଉନ୍ନତ ଚିକିତ୍ସାଳୟକୁ ନିଆଯାଇ ପାରିବ ଯେଉଁଠାରେ ଅଧିକ ଯତ୍ନ ଉପଲବଧ ଥାଏ ଓ କର୍ଟିକୋସ୍ଟିରଏଡ ଦେଇ ଅଧିକ ଉପକାର ମିଳିପାରିବ । ଶିଶୁ ଜନ୍ମ ହେବା ପରେ ତାକୁ ଉଷୁମ ରଖାଯିବ, ସାହାଯ୍ୟକାରୀ ସ୍ତନ୍ୟପାନ ଦିଆଯିବ, ସଂକ୍ରମଣ ଚିକିତ୍ସା କରାଯିବ ଓ ଶ୍ୱାସକ୍ରିୟା ଯତ୍ନ ନିଆଯିବ । ପୃଥିବୀରେ ନବଜାତ ଶିଶୁ ମୃତ୍ୟୁ କାରଣ ମଧ୍ୟରେ ଅବଧିପୂର୍ବ ପ୍ରସବ ଏକ ଅତି ସାଧାରଣ କାରଣ । ପ୍ରତି ବର୍ଷ ପ୍ରାୟ ୧୫ ନିୟୁତ  (ସମସ୍ତ ପ୍ରସବର ୫ %ରୁ ୧୮ %) ଅବଧିପୂର୍ବ ପ୍ରସବ ହୁଏ  । ଅନେକ ଦେଶରେ ୧୯୯୦ରୁ ୨୦୧୦ ମସିହା ମଧ୍ୟରେ ଏହି ବୃଦ୍ଧି ପାଇଛି । ଏପରି ପ୍ରସବର ଜଟିଳତା ଯୋଗୁ ସନ ୧୯୯୦ରେ ୧.୫୭ ନିୟୁତ ମୃତ୍ୟୁ ହୋଇଥିଲା ବେଳେ ୨୦୧୩ରେ ଏହା କମିଯାଇ ୦.୭୪ ହୋଇଛି । ୨୩ ସପ୍ତାହ ପୂର୍ବରୁ ପ୍ରସବ ହୋଇଥିଲେ ବଞ୍ଚିବା ଆଶା ପ୍ରାୟ ୦ ହୋଇଥିଲା ବେଳେ ୨୩ ସପ୍ତାହରେ ଏହି ଆଶା ୧୫ %, ୨୪ ସପ୍ତାହରେ ୫୫ %, ୨୫ ସପ୍ତାହରେ ୮୦% ଥାଏ । କୌଣସି ଦୀର୍ଘକାଳୀନ ଅସୁବିଧା ନ ଥାଇ ବଞ୍ଚିବା ଆଶା କମ ।
କାର୍ଗିଲ ଚୌକ ଏକ ଯୁଦ୍ଧ ସ୍ମାରକୀ । ଭାରତୀୟ ରାଜ୍ୟ ବିହାରର ରାଜଧାନୀ ପାଟଣା ସହରର ଗାନ୍ଧୀ ମଇଦାନର ଉତ୍ତର -ପୂର୍ବ କୋଣରେ ଏହା ସ୍ଥାପିତ । ଏହା1999 ମସିହା ମସିହାରେ ହେଇଥିବା କାର୍ଗିଲ ଯୁଦ୍ଧରେ ବିହାର ଓ ଝାରଖଣ୍ଡ ରାଜ୍ୟର ସହିଦ ହେଇଥିବା ସୈନ୍ୟ ମାନଙ୍କ ସ୍ମୃତି ଉଦେଶ୍ୟରେ 2000 ମସିହାରେ ନିର୍ମିତ ହେଇଛି । କାର୍ଗିଲ ଚୌକରେ ଲିପିବଦ୍ଧ ଥିବା ସହିଦ ମାନଙ୍କ ନାମ କାର୍ଗିଲ ଚୌକରେ ଲିପିବଦ୍ଧ ଥିବା ସହିଦ ମାନଙ୍କ ନାମ ଏହି ଅନୁସାରେ ରହିଛି , ସ୍ମୃତି ତର୍ପଣ ଏଠାରେ ଜନସାଧାରଣଙ୍କ ତରଫରୁ ଅନେକ ଥର ମହମବତୀ ଶୋଭାଯାତ୍ରା ହେଇଥାଏ ।